Najveći izazov za Evropu dolazi iz SAD | EurActiv Serbia\nNajvažniji zadatak Evrope do kraja godine biće da ostane snažna i ujedinjena u rešavanju izazova koji dolaze iz SAD, izjavio je prvi potpredsednik Evropske komisije Frans Timermans. Prema njegovom mišljenju, način na koji EU bude rešavala trgovinski spor s Vašingtonom i problem oko nuklearnog sporazuma s Iranom, oblikovaće buduću ulogu Evrope na svetskoj sceni. Iz Vašingtona je u međuvremenu najavljena mogućnost uvođenja novih carina na uvoz automobila.\nTimermans je na Evropskom biznism samitu u Briselu 23. maja izjavio da će u bliskoj budućnosti najvažnije za posao i stabilnost biti jasan i usaglašen odgovor na "izazove koji predstavljaju oni koji ne veruju u slobodnu trgovinu".\n"Svet sada gleda u Evropu. Pitaju se: 'Mogu li da ostanu ujedinjeni?' Odgovor će odlučiti da li ći ćemo mi biti ti koji će oblikovati svet ili će nas oblikovati drugi. Odrediće da li će Evropa biti snažna ili će biti igralište za druge", kazao je Timermans.\nOdnosi Evrope sa SAD, njenim najvećim ekonomskim i bezbednosnim saveznikom od 1940-ih godina, pogoršani su od dolaska Donalda Trampa u Belu kuću i protekcionističkog stava "Amerika na prvom mestu" kao stuba njegove politike. Neke članice EU, kao što su Poljska i Mađarska, podržavale su Vašington.\nTimermans je, poredeći tenzije u odnosima sa SAD sa Hladnim ratom i padom Berlinskog zida, rekao da "sada izgleda postoji zid na drugoj strani koji takođe pada".\n"Menjaju se neke stvari u transatlantskim odnosima za koje nikad nismo mislili da će se promeniti, pitanja trgovine i bezbednosti", izjavio je evropski zvaničnik.\n"Ovo je prvi put da (američka) administracija misli da je u interesu Amerike da ima podeljenu Evropu a ne ujedinjenu. To predstavlja pravi izazov za Evropu", dodao je.\nTimermansovi oštri komentari usledili su pošto je predsednik Evroskog saveta Donald Tusk rekao da "s prijateljima kao što je Tramp, kome trebaju neprijatelji".\nPosle povlačenja Trampa iz nukelarog sporazuma s Iranom lideri EU su se na samitu u Sofiji dogovorili o ujedinjenom pristupu očuvanju dogovora, kao i sprečavanju trgovinskog rata zbog uvođenja američkih carina na čelik i aluminijum, planiranih za jun.\nEvropska komesarka za trgovinu Sesilija Malmstrom je, međutim, ocenila da pokušaji Evrope da ubede Trampa da odustane od carina neće uroditi plodom.\nNove američke carine?\nU međuvremenu je Trampova administracija pokrenula istragu o uticaju uvoza automobila i kamiona na nacionalnu bezbednost, što bi moglo da rezultira uvođenjem novih američkih taksi sličnih carinama na čelik i aluminijum.\nU okviru istrage ispitivaće se da li uvoz vozila i automobilskih delova predstavlja opasnost automobilskoj industriji u SAD i sposobnosti da se razvijaju nove, napredije tehnologije.\n"Postoji dokaz koji pokazuje da je, već decenijama, uvoz iz inostranstva uništavao našu domaću auto-industriju", saopštio je ministar trgovine Vilbur Ros, obećavši "detaljnu, pravednu i transparentnu istragu".\nAmerički predsednik je u poruci na Tviteru napisao da su osnovne industrije kao što je automobilska od suštinske važnosti za zemlju.\n"Uskoro će biti velikih vesti za naše sjajne američke proizvođače automobila. Posle mnogo decenija gubljenja poslova zbog drugih zemalja, čekali ste dovoljno dugo!", napisao je Tramp u odvojenom tvitu.\nNemački proizvođači automobila Folksvagen, Dajmler i BMW imaju u SAD velike fabrike za sklapanje automobila. SAD su na drugom mestu zemalja u koje nemačke kompanije najviše izvoze automobile, posle Kine, a vozila i automobilski delovi su nemački najveći izvor prihoda od izvoza.\nSAD us 2017. uvozle 8,3 miliona vozila, u vrednosti od 192 milijarde dolara, najviše iz Meksika, Kanade, Japana, Južne Koreje i Nemačke. Za to vreme su izvezle dva miliona vozila u vrednosti od 57 milijardi dolara.


LSV | Jerkov: Kampanja će biti poprilično žestoka\n– Ono što smo imali do sada priliku da vidimo ide u prilog tome da (kampanja) neće biti sasvim korektna – kazala je Jerkova agenciji Beta. Prema njenim rečima, očigledno je da se izbori približavaju i da razlike među strankama koje su bile ostavljene po strani, sada dolaze u prvi plan.\n– Kad je u pitanju koalicija “Za evropsku Srbiju” to je razumljivo jer kada je formirana imala je cilj, a to su evropske integracije. Nakon 9. decembra to će poglavlje biti zatvoreno i sve razmirice koje su stranke imale među sobom će opet biti aktivirane – istakla je Jerkova. Ona je rekla da će LSV na republičkom nivou izaći u koaliciji, a u Vojvodini samostalno i da će ta stranka voditi kampanju zasnovanu na direktnom kontaktu sa građanima i na rešavanju svakodnevnih problema.


Korona virus vratio se u opštinu Ivanjica i zaražane su dve osobe, a preko dvadeset ljudi je u kućnoj izolaciji. Sve mere prevencije kazuju da je u suzbijanju ove bolesti najvažnije redovno prati ruke, ali kako kad u Ivanjici već osam dana nema vode? Nakon što je nabujala ...\nSve mere prevencije kazuju da je u suzbijanju ove bolesti najvažnije redovno prati ruke, ali kako kad u Ivanjici već osam dana nema vode? Nakon što je nabujala Moravica odnela sve što joj se našlo na putu, pod vodom je i glavni cevovod, a komunalne ekipe danonoćno su na terenu, ...\nKoronavirus vratio se u opštinu Ivanjica i zaražane su dve osobe, a preko dvadeset ljudi je u kućnoj izolaciji. Sve mere prevencije kazuju da je u suzbijanju ove bolesti najvažnije redovno prati ruke, ali kako kad u Ivanjici već osam dana nema vode Nakon što je nabujala Moravica ...\nNabujala Moravica odnela je kuće, mostove, puteve, strugare i šivare, a šteta u Ivanjici usled katastrofalnih poplava procenjena je na oko dve milajarde dinara Korona virus vratio se u opštinu Ivanjica i zaražane su dve osobe, a više od 20 ljudi je u kućnoj izolaciji.\nKorona virus vratio se u opštinu Ivanjica i zaražane su dve osobe, a preko dvadeset ljudi je u kućnoj izolaciji. Sve mere prevencije ukazuju da je u suzbijanju ove bolesti najvažnije redovno prati ruke, ali kako kad u Ivanjici već osam dana nema vode? Nakon što je nabujala ...


Stanje na putevima: Povoljni vremenski uslovi - Glas Zaječara\nHome Društvo Stanje na putevima: Povoljni vremenski uslovi\nKako saopštavaju iz AMSS-a, prohodnost puteva je dobra, a umeren broj vozila je prisutan na auto-putevima. Na naplatnim rampama se prolazi bez zadržavanja.\nSa prvim popodnevnim satima moguć je nešto veći broj vozila na gradskim saobraćajnicama, a i na izlazima iz većih gradskih sredina.\nPrema informacijama Uprave granične policije, vozače teretnih motornih vozila mogu očekivati povremeno duža zadržavanja na izlazu iz zemlje ka Hrvatskoj i Mađarskoj granici. Za putnička vozila nema zadržavanja.\nPrethodni tekstSrpska liga „Istok“: U subotu derbi kola Timok – Budućnost


Predsednik Srbije Aleksandar Vučić nastavio je u sredu konsultacije o formiranju nove Vlade Srbije razgovarima sa predstavnicima izbornih lista "Akademik Muamer Zukorlić - Samo pravo - Stranka pravde i pomirenja - Demokratska partija Makedonaca" i "Savez vojvođanskih Mađara - Ištvan Pastor".\nVučić je nakon sastanka, u Predsedništvu Srbije u Beogradu, rekao da je saslušao njihove zahteve, želje i predloge.\n"Govorili smo o različitim temama, o situaciji u zemlji i u pojedinim regionima. U narednih deset dana ponovo ću se sastati sa istim ljudima i preneti im svoj stav o tome kako vidim način formiranja Vlade, njeno funkcionisanje i kome mislim da ponudim mandat za sastav nove Vlade", naveo je Vučić.\nMuamer Zukorlić, lider Stranke pravde i pomirenja izjavio je novinarima nakon sastanka da je ova vlada dala svoj maksimum i da teško može da ponudi bilo šta novo ili sveže.\n„Mi smo preneli da ćemo ili biti ozbiljan činilac vlasti i preuzeti značajne odgovornosti na nivou države i institucija na prostoru Sandžaka ili da nećemo sudelovati u toj vlasti i bićemo opozicija“, izjavio je Zukorlić.\nPredsednik Saveza vojvođanskih Mađara (SVM) Ištvan Pastor izjavio je da će SVM "biti deo parlamentarne većine na republičkom, pokrajinskom i na lokalnom nivou i deo izvršne vlasti na nivou državnih sekretara".\n„Želimo da učestvujemo u izvršnoj vlasti na nivou državnih sekretara u šest, sedam ili osam ministarstava“, rekao je Pastor.\nDodao je da SVM želi nešto "jače, direktnije učešće“ na pokrajinskom i na lokalnom nivou".\nSVM je i prethodnih godina bila na vlasti u Vojvodini sa Srpskom naprednom strankom Aleksandra Vučića.\nVučić je konsultacije započeo u utorak, 14. jula, razgovorom sa predstavnicima izborne liste Albanska demokratska alternativa - Ujedinjena dolina.\nU petak, 17. jula, zakazani su razgovori sa liderom Srpskog patriotskog saveza Aleksandrom Šapićem, a za ponedeljak, 20. jula, sa liderom socijalista i aktuelnim koalicionim partnerom Ivicom Dačićem.\nZa utorak, 21. jul, planirane su konsultacije Vučića sa predstavnicima njegove Srpske napredne stranke.\nLider Stranke demokratske akcije Sandžaka Sulejman Ugljanin odbio je da dođe na konsultacije. Ova stranka je saopštila da izbori održani 21. juna nisu bili slobodni, demokratski i regularni i da se trebaju ponoviti.


Borenović: Vlast kriminalce pustila u NS RS | VijestiBa\n20.01.2018. / 09:51h Politika - Predsjednik PDP-a\nBorenović: Vlast kriminalce pustila u NS RS\nZabrana izvoza jabuka iz BiH u Rusiju pokazuje da kontrolni organi ne rade svoj posao, izjavio je predsjednik PDP-a Branislav Borenović, gostujući u prvom Dnevniku BN televizije.\nBez obzira koliko se posljednjih godina ministar Šarović trudio da omogući povoljne trgovinske sporazume, u ovom slučaju sa Rusijom, nažalost zbog nerada kontrolnih organa došli smo u situaciju da će taj trgovinski sporazum s Rusijom biti obustavljen, upozorava Borenović.\n„Iskreno se nadam da će se uspostaviti konačno sistem u Republici Srpskoj i BiH koji će oštro sankcionisati sve što se dešavalo oko izvoza jabuka jer je to jedna od razvojnih grana Srpske i BiH. Očekujem da se vrlo brzo utvrdi odgovornost, ko je za to kriv, ali ponavljam nije dobro što se radi o firmi koja je iz Bijeljine i Republike Srpske, i mislim da je to poruka koja šteti ugledu Republike Srpske i BiH“, istakao je Borenović.\nKomentarišući pojavu grupe pod nazivom "Srbska čast" u Banjaluci čiji su pojedini članovi optuženi i osuđeni za brojna krivična djela, Borenović je rekao da je to šokantno:\n„Republika Srpska koja je dosta izolovana u poslednjih nekoliko godina je postala mjesto u koje dolaze razni diskutabilni likovi, dobijaju veliku podršku predsjednika Republike Srpske koji im je otvorio vrata da čak uđu i u parlament Srpske što je šokantno i za svaku osudu“.\nA da li će poslanici opozicije prisustvovati na narednoj sjednici Parlamenta Srpske 6. februara biće odlučeno u narednih nekoliko dana, kaže Borenović i dodaje da će ta sjednica biti zanimljiva, jer će se morati pojaviti zapisnik sa 21. redovne sjednice kada su poslanici opozicije ukazali na brojne nepravilnosti u radu Parlamenta.\nOpozicija će insistirati na odgovorima na brojna pitanja, između ostalog kako je potrošeno 30 miliona maraka za razne navodno lobističke kuće iz inostranstva.\n„Takođe je vrlo interesantno vidjeti zašto tada nisu htjeli da idu sa revizorskim izvještajem koji je trebalo da podnese bivši glavni revizor Šnjegota“, kaže predsjednik PDP-a i dodaje:\n“Pokazalo se i da je opozicija bila u pravu kada je insistirala da se objavi odluka o raspisivanju referenduma o Sudu i Tužilaštvu BiH, što je pokazalo svu farsu politike vladajuće koalicije koja je na jednoj od posebnih sjednica odustala od ovog referenduma i pokazala svoju pravu namjeru“.\nNeupitno je usvajanje Zakona o izbornim jedinicama


ŽFBiH ponovo u potpunosti koriste svoje kapacitete – Željeznice\nŽFBiH ponovo u potpunosti koriste svoje kapacitete\nNako što su, zahvaljujući danonoćnom radu i dobroj organizaciji, uspjeli ostvariti i očuvati prohodnost pruga, Željeznice FBiH u prethodnom periodu su težište svojih aktivnosti fokusirale na prevoz tereta, kako cijela zemlja, u ovim teškim okolnostima, ne bi ostala bez neophodnih energenata.\nVećina kapaciteta stavljena je u funkciju odvijanja teretnog saobraćaja, naročito na izvlačenje roba stacioniranih u Luci Ploče namijenjenih Arcelor Mittalu, GIKILU i Aluminiju, koje su se danima gomilale dok željezničari FBiH nisu uspjeli probiti ogromne snježne smetove između Bradine i Drežnice.\nKako bi se u vanrednim okolnostima i prevoz putnika nastavio odvijati po redu vožnje, Uprava ŽFBiH angažirala je, u dogovoru sa rukovodstvom ŽRS lokomotive ove kompanije i to za dva para međunarodnih vozova, koji saobraćaju na relaciji Sarajevo-Zagreb i Sarajevo- Beograd-Budimpešta. Lokomotive ŽRS korištene su na relaciji Sarajevo-Doboj-Sarajevo i to u dane 13,14,15. i 16. februara 2012. godine, a od 17. februara 2012. godine ŽFBiH ponovo u potpunosti koriste svoje kapacitete.\nRazlog za angažman lokomotiva ŽRS u navedenim danima bio je taj što su tri lokomotive ŽFBiH ostale blokirane u snježnim smetovima kod Bradine, a ostali kapaciteti bili su angažirani za podmirenje privrednih tokova države. Ovo je uobičajeni postupak u vanrednim okolnostima između dvije kompanije.\nTakođer, na taj način sravnit će se određeni dio dugovanja koje ŽRS imaju prema ŽFBiH.\nŽeljezničari spremno dočekuju nove padavineSaopćenje za javnost povodom potpisivanja Pisma namjere između RCA i ŽFBiH


Oprez - ajkule vrebaju\nEgipat je uveo zabranu plivanja i ribolova u trajanju od 15 dana u blizini popularne destinacije Ain Sokna na Crvenom moru, gde je prošlog vikenda ajkula napala kupača.\nZvanicnici Ministarstva životne sredine saopštili su da je razlog što su se ajkule približile obali – kombinacija ribolova i kupanja na istom mestu, prenosi AP.\nNapad ajkule se dogodio u popularnoj turističkoj oblasti Ajin Sokna, 120 km istočno od Kaira. Zvaničnici, koji vode istragu o ovom slučaju, su izjavili da je napad ajkule posledica toga što je jedan Egipćanin plivao u blizini mamaca koje su postavili ribari.\nIako su napadi ajkula vrlo retki u Egiptu, hotelima u celog oblasti je naloženo da angažuju stražare na svojim plažama.


TV MOSTNET - Bjornestad: Šanse za privredni razvoj\nObjavljeno u Dešavanja Napisala TV MOSTNET Novembar 10 2017\tveličina teksta\tSmanji veličinu teksta Povećaj veličinu teksta 0\n-Veliko mi je zadovoljstvo što sam posetio opštinu Prokuplje i upoznao se sa njenim potencijalom, što nam daje mogućnost ostvarivanja novih kontakata i mogućnost investiranja u ovaj grad.\nFabrika LEONI je odličan primer kako potencijali vaše opštine mogu da se iskoriste, a najavljena izgradnja novog auto-puta koji će povezivati Srbiju sa krajnjim jugom Evrope, bio bi još bolji razlog za ulaganja u opštinu Prokuplje, izjavio je ambasador Kraljevine Norveške Arne Sanes Bjornestad, prilikom boravka u Prokuplju.\nAmbasador je istakao da je ovaj region imao svoje izazove u ekonomskom razvoju, ali ono što se očekuje od novog auto-puta kao i normalizacija odnosa sa Kosovom , daće još veće šanse za nova ulaganja u ekonomski razvoj ovoga kraja.\nStabilna i efikasna lokalna samouprava, veliki poljoprivredni potencijal i visokokvalifikovana radna snaga, prema rečima norveškog ambasadora su osnovni preduslovi za investiranje u prokupačku opštinu.\n-Juče sam prošao kroz Vojvodinu i ne vidim nikakav razlog zašto bi ona bila razvijenija od ovog dela Srbije. Lokalna samouprava u Prokuplju dobro radi svoj posao i ono što vidimo je da ekonomski razvoj ovde može vrlo lako da se ostvari ukoliko imate sve potencijele, uključujući radnu snagu i političku stabilnost, istakao je ambasador Norveške .\nGovoreći o Evropskoj uniji, on je rekao da su administrativne i ekonomske reforme ključne za prijem Srbije u EU.\n-Potrebno je ispuniti razne tehničke detalje da bi se ušlo u zajedničko ekonomsko tržište. Političke teme nekad znaju da zamagle tehničke teme koje su jako važne na putu članstva Srbije u EU.Potrebno je što pre otkloniti te političke preduslove i baviti se tehničkim i administrativnim stvarima , kazao je ambasador.\nPredsednik Opštine Prokuplje Aleksandar Simonović je istakao veliki značaj posete ambasadora Norveške opštini Prokuplje.\n-Norveški i srpski narod neguju tradicionalno prijateljske odnose.Opština Prokuplje je pobratimljena sa norveškom komunom Hemnes , a ova poseta ambasadora je dosadašnju saradnju i prijateljstvo podigla na još veći nivo.Imali smo priliku da u otvorenom prijateljskom razgovoru sa norveškim ambasadorom govorimo o budućim projektima koje će izraditi Opština Prokuplje i sa kojima ćemo konkurisati kod Ambasade Norveške. Takođe smo razgovarali o budućim investicijama jer imamo šta da ponudimo Norvežanima. Raduje me i to što je ambasador rekao da se i on zalaže za ravnomeran regionalni razvoj Srbije, tako da će više pažnje posvetiti jugu naše zemlje, što je i\npolitika naše Vlade. U budućem periodu očekujemo više ulaganja u jug Srbije, a samim tim i u našu opštinu. Premijerka Ana Brnabić će naredne nedelje posetiti Norvešku i nadamo se da će iz tih susreta proizaći i neka investicija koja će doći u Prokuplje, rekao je predsednik Opštine Prokuplje Aleksandar Simonović\nArne Sanes Bjornestad\nOpština Prokuplje započela je radove na otklanjanju štete nastale u prošlonedeljnim poplavama\nViše iz ove kategorije « Norveški ambasador posetio vrtić „Bajka“\tDan borbe protiv dijabetesa »


Vlada Republike Srpske i češki "Snowhill" modernizuju Jahorinu - planirana investicija 50 mil EUR - Akta.ba\n12.06.2008. 10:42 / Izvor: B92\nPredsednik Vlade Republike Srpske (RS) Milorad Dodik rekao je da će Vlada Srpske, u saradnji sa češkom firmom "Snowhill", raditi na modernizaciji Jahorine.\n- U toku iduće sedmice na sednici Vlade biće razmatran protokol o saradnji sa "Snowhill", a nakon toga će biti dogovoreni detalji sa preduzećem Ski-centar Jahorina da se potpiše ugovor o saradnji- rekao je Dodik.\nOn je objasnio da Vlada RS ostaje vlasnik vertikalne komunikacije na Jahorini, jer ovo nije privatizacija, već klasični investicioni posao za "Snowhill", a za Vladu proces modernizacije i zajedničkog ulaganja sa ovom firmom u kojem će se zajednička dobit podeliti.\n- "Snowhill" ima nameru da obezbedi finansijska sredstva, zajednički formira operatera i sa našom firmom Ski-centar Jahorina uloži u modernizaciju vertikalne komunikacije i sistema za veštačko osnežavanje prostora 20 mil EUR u prvoj godini, od ukupno planiranih 50 mil EUR- naglasio je Dodik.\nPlan je da prva faza ugovora bude pripremanje Olimpijskog centra Jahorina za sledeću sezonu sa rešavanjem pitanja modernizacije vertikalne komunikacije i osnežavanja, a da se u drugoj fazi u skladu sa interesima čeških investitora realizuje Master plan za Jahorinu, koji je Vlada RS usvojila pre nekoliko meseci\nOn je podsetio da je Vlada RS ranije odobrila 10 mil EUR za poboljšavanje infrastrukturnih mogućnosti na Jahorini i da je pre nekoliko dana usvojen regulacioni plan Olimpijskog centra, kao i da je Vlada odobrila sredstva za izgradnju puta od Lukavice do Jahorine.\nVlasnik preduzeća "Snowhill" iz Češke Karel Vacek rekao je da će ovaj projekat biti najbolji, bez konkurencije, na širem području. On je dodao da će ovo preduzeće biti investitor za vertikalnu infrastrukturu, saobraćaj i za sistem zasnježivanja, a Vlada RS će to podržati investicijama u infrastrkturi na Jahorini.


Conduit HD dolazi na Android uređaje sa Tegra procesorima\nConduit HD dolazi na Android uređaje sa Tegra procesorima – Personal magazin\n2008. godine pojavila se igra za Wii pod nazivom Conduit koju su mnogi gejmeri uzimali kao primer da jedan nestandardni sistem kontrole može pružiti kvalitet dovoljno dobar za pucačinu u prvom licu. Conduit HD…\n2008. godine pojavila se igra za Wii pod nazivom Conduit koju su mnogi gejmeri uzimali kao primer da jedan nestandardni sistem kontrole može pružiti kvalitet dovoljno dobar za pucačinu u prvom licu.\nConduit HD je sada takođe dostupan na Androidu, nastojeći da dokaže da je ova platforma takođe pogodna za gejming na visokom nivou, kao i da je i hardver dovoljno dobar da isprati vizuelne mogućnosti koje pruža konzola.\nKoncept igre je relativno poznat: vanzemaljci napadaju Vašington, a na igraču je da ih u tome spreči korišćenjem vanzemaljske tehnologije i dobre strategije. Igra sadrži interesantne komponente kao što je svevideće oko koje otkriva skrivene predmete i tajne lokacije. Ono što je, kao i u originalu, najzanimljivija karakteristka jesu kvalitetna grafika i podesive kontrole. Grafika zavisi od hardvera, gde Tegra 3 radi besprekorno, dok kontrole na ekranu zavise od preferenci igrača.\nTrenutno je ova igra dostupna samo na Tegra 2 i Tegra 3 uređajima.\nConduit HD dolazi na Android uređaje sa Tegra procesorima was last modified: March 20th, 2013 by Redakcija\nSamsung Galaxy Altius – pametni ručni sat\nKina pred pretnjama sajber napada iz inostranstva


02. jun 2015. 22:07\nTako je predviđeno da u četvrtom kvartalu 2017, odnosno u poslednja tri meseca te godine, Narodna skupština usvoji novi Ustav nakon sprovedenog referenduma. Pre usvajanja tog akta, kako je navedeno, u četvrtom kvartalu ove godine Komisija za reformu pravosuđa, odnosno Radna grupa za izradu analize izmene ustavnog okvira, treba da uradi analizu postojećih odredbi Ustava i predloži moguće izmene u svetlu mišljenja Venecijanske komisije i u skladu sa evropskim standardima. Ta analiza treba da bude predata Vladi i Narodnoj skupštini. U Akcionom planu se navodi da je ovo već delimično urađeno. Kako piše, "prva faza u vezi sa načelnim pitanjima je završena i do kraja godine sledi njeno okončanje sa konkretnim predlozima u pogledu izmene pojedinačnih članova".\nMinistar pravde Nikola Selaković je u ponedeljak, na sastanku sa direktorom za Zapadni Balkan u Generalnom direktoratu za politiku susedstva i pregovore o proširenju Žan Erik Pakeom, rekao da je izrada Akcionog plana predstavljala transparentan i inkluzivni proces u koji je bilo uključeno više od 30 institucija i preko 60 nevladinih organizacija, u cilju dolaženja do što kvalitetnijih rešenja. On je naglasio da unapređenje vladavine prava u Srbiji zavisi od spremnosti svake od nadležnih institucija i organizacija da implementiraju mere i aktivnosti, koje su definisane Akcionim planom za Poglavlje 23.


Film o osudjenicima koji dresiraju pse prikazan štićenicima doma u Kruševcu\nBeta 17. aprila 2019. 19:25\nFilm „Komanda ljubav – av“, o osudjenicima koji dresiraju pse, prikazan je danas u kruševačkom Vaspitno-popravnom domu i najavljeno je da će se štićenici i u toj ustanovi uskoro baviti dresurom pasa.\nU filmu su prikazane emotivne priče osudjenika koji izdržavaju kazne u Kazneno-popravnom zavodu u Sremskoj Mitrovici, o tome koliko im je rad sa psima pomogao da se vrate sebi i da počnu da razmišljaju o smislu i načinu svog života.\nJedan od osudjenika Radomir Djaković kazao je da je za njega rad sa psima značio preobraženje i dodao da planira da se bavi tim poslom kada izadje iz zatvora.\nUpravnik KPZ u Sremskoj Mitrovici Aleksandar Alimpić rekao je da projekat resocijalizacije uz pomoć pasa ima odlične rezultate te da je kod većine od 80 osudjenika koji su tokom prethodnih više od godinu dana prošli ovu obuku došlo do rasta empatije, da su postali tolerantni i bolje se uklapaju u okruženje.\nKPZ u Sremskoj Mitrovici je jedistven svetu po tome što ima prihvatilište za pse, a jedan je od tri evropska zatvora koji primenjuju metodu dresure pasa u resocijalizaciji osudjenika.\nUpravnik kruševačkog VP doma Miloš Ristić najavio je da će ustanova kojom upravlja slediti pozitivan primer mitrovačog KPZ-a i da bi do kraja godine štićenici mogli da završe dresuru prve grupe pasa.\n„U okviru VP doma sagradili smo objekat u kome će psi boraviti, od Javnog komunalnog preduzeća ćemo uzimati po pet do deset pasa koje će naši štićenici obučavati“, rekao je Ristić.\nProjekat resocijalizacije se u Kazneno popravnom zavodu u Sremskoj Mitrovici sprovodi pod pokroviteljstvom Ministarstva pravde i Uprave za izvršenje krivičnih sankcija, uz podršku OEBS i organizacije Help.


Sheholli: Vučićeve izjave ne odgovaraju stvarnosti ⋆ Balkan PlusBalkan Plus\n19.10.2018 u 08:06\nSheholli: Vučićeve izjave ne odgovaraju stvarnosti\nOd kako je Kosovo 2015. pod drugi put od 2010. podnelo predlog za punopravno članstvo u Međunarodnoj organizaciji kriminalističke policije, Interpol, i na tome aktivno lobira, svake godine u ovo vreme u Srbiji se predstavnici vlasti u Beogradu upinju da ukažu na svoje napore da to bude sprečeno kao i da ukažu na loše strane tog prijema.\nI na Kosovu je ista situacija, jer i tamošnji zvaničnici pred svako zasedanje Skupštine Interpola, koja se ove godine u novembru održava u Ujedinjenim Arapskim Emiratima, motivišu svoje građane gotovo izvesnim članstvom. Tako je zamenik kosovskog premijera i šef diplomatije Bedžet Pacoli još u junu ove godine najavio da je zahtev Kosova uvršten u dnevni red sednice.\nOve godine se u priču o članstvo Kosova u ovu organizaciju uključio i predsednik Srbije Aleksandar Vučić koji je prekjuče posle sastanka sa predsednikom Austrije rekao da će se desiti dve stvari ako Kosovo postane član Interpol. Prva je, prema njegovim rečima, ta da se s Kosovom neće moći ni o čemu da se pregovara. „Priština će tada samo čekati da ih prime u UN i OEBS, jer će im prijem u Interpol dati „vetar u leđa“. Druga stvar koja će se dogoditi je da ćemo odjednom imati 5.000 Srba na poternicama Interpola“, dodao je Vučić.\nI pre nekoliko dana Vučić je ovim povodom rekao: „Neki od naših zapadnih partnera rade bukvalno i rukama i nogama kako bi Kosovo postalo član Interpola. Zbog toga će, kako je najavio, ministar spoljnih poslova Ivica Dačić imati više putovanja ove sedmice, a angažovaće se i ministar unutrašnjih poslova, kao i premijerka“. Vrlo brzo oglasilo se Ministarstvo unutrašnjih poslova, koje je prekjuče objavilo izjavu državne sekretarke Dijane Hrkalović.\nKako se navodi, ona je istakla da bi eventualni prijem Kosova bilo kršenje međunarodnog prava, pre svega pravno obavezujuće Rezolucije 1244 SB UN. Kako prenosi MUP Srbije, ona je to rekla u razgovoru sa ambasadorima Maroka i Palestine u Beogradu Mohamedom Belhajom i Mohamedom Nabhanom, koje je upoznala sa stavom i argumentima Srbije protiv zahteva Kosova. Prema njenoj oceni, time bi bila prekršena i pravila i procedure Interpola, koja definišu da članice ove organizacije mogu biti samo članice Ujedinjenih nacija i posmatrači u svetskoj organizaciji.\nFatmir Šeholi, direktor Instituta za afirmaciju međuetničkih odnosa (IAMN) i politički analitičar s Kosova, komentarišući Vučićeve reči o prestanku dijaloga i 5.000 Srba na poternici, kaže da je predsednik Srbije Aleksandar Vučić sateran u ćošak.\n– Ovakvim izjavama vraća se izvornom radikalnom upravljanju državom. To čini da bi dobio neke eventualne jeftine poene kod onih koji bi se našli na interpolovoj poternici. Inače i mi kao Albanci smo uvideli da izjave Vučića ne korespondiraju sa stvarnošću. Prema tome i izjava da biti prekinut dijalog sa državom Kosovo je jedna u nizu njegovih neistinskih izjava. Srbija mora da zna da se vrata EU za Srbiju zovu priznavanje nezavisnosti Kosova – ukazuje Šeholi.\nZa sada, vezu između Kosova i Interpola ostvaruje misija UN-a na Kosovu, UNMIK, kojoj inače kosovske institucije oklevaju da se obrate zbog velikih kašnjenja povratnih informacija i birokratije. Teškoće u komuniciranju i postojeća birokratija otežava Kosovu borbu protiv kriminala, terorizma, trgovine ljudima, krijumčarenje migranata a jedini profiteri iz takve situacije su kriminalne grupe.\nPodsetimo, kosovski premijer Ramuš Haradinaj je prošle godine u septembru zbog ne postojanja dovoljne međunarodne podrške povukao zahtev Kosova za članstvo u Interpolu, o kojem je trebalo da se razgovara na zasedanju u Kini. Godinu dana ranije, članstvo Kosova trebalo je da bude razmatrano na Generalnoj skupštini Interpola, ali je odloženo, zbog, kako je tada saopšteno, sprovođenja studije o učlanjenju.


Dačić danas na regionalnom skupu o reformi sektora bezbednosti - Infobrif\nDačić danas na regionalnom skupu o reformi sektora bezbednosti\nObjavljeno 4.06.2019. u 07:17\nU Beogradu će danas biti održan regionalni skup o upravljanju i reformi sektora bezbednosti, koji će otvoriti ministar spoljnih poslova Ivica Dačić, predsedavajući OEBS Miroslav Lajčak i šef Misije OEBS-a u Srbiji Andrea Oricio.\nNa skupu će učestvovati 100 visokih zvaničnika i stručnjaka predstavnika sektora bezbednosti iz država Jugoistočne Evrope, kao i predstavnika akademske zajednice i civilnog društva.\nOni će razgovarati o tome na koji način delotvorno upravljanje reformama sektora bezbednosti može da pomogne državama da odgovore na sve kompleksnije i raznorodnije rizike i pretnje po nacionalnu i međunarodnu bezbednost.\nDelotvorno upravljanje sektorom bezbednosti, kao i reforme koje iz njega proizlaze, podrazumevaju pružanje bezbednosti kako državama tako i njenim građanima na efikasan i odgovoran način, u okviru koji obuhvata demokratsku civilnu kontrolu, vladavinu prava i poštovanje ljudskih prava.\nSkup će biti i prilika da se promoviše regionalno umrežavanje i unapredi razvijanje sinergija između nacionalnih i međunarodnih aktera, navodi se u saopštenju OEBS-a.\nIvica DačićOEBSRegionalni skup o reformi sektora bezbednosti\nVučić se danas sastaje sa šefom UNMIK-a\nVučić danas razgovara sa Miroslavom Lajčakom


liga sampiona crvena zvezda bajern minhen sudija bjorn kujpers\nFudbaleri Cvene zvezde u utorak od 21 sat dočekuju Bajern iz Minhena, a UEFA je odredila sudiju za meč petog kola Lige šampiona.\nMesi i Kujpers\nZa deljenje pravde u Beogradu, zadužen je Bjorn Kujpers, holandski arbitar.\nKujpers važi za sudiju koji voli da uspostavi autoritet na terenu, što je na svojoj koži najbolje osetio Nejmar na utakmici Svetskog prvenstva između Brazila i Kostarike. Statistika govori da se znatno više odlučuje da penale svira domaćoj ekipi, a isto tako, gosti su ti koji više nego duplo više dobijaju kartone - i žute i crvene.\nJedan je od najbogatijih sudija na svetu, a prema raznim navodima, Kujpers zarađuje milione zahvaljujući sopstvenom biznisu, u pitanju je lanac supermarketa u kojem Holanđanin koristi svoj izum - mašinu za prikupjanje praznih flaša.\nIako je pred Crvenom zvezdom težak zadatak, njoj sledi borba za proleće u Evropi. Meč protiv Bajerna je izuzetno važan, pa je i očekivano da UEFA odredi jednog od najpoznatijih i najboljih sudija baš za ovaj susret.


Kako izgleda Mikov vodovod dan nakon otvaranja?\nZamjenik gradonačelnika i Lukin kandidat za gradonačelnika Trebinja mr Miko dr Ćurić juče je sa direktorom HET-a Gordanom Mišeljićem i predstavnicima Ministarstva poljoprivrede RS otvorio vodovodni sistem za navodnjavanje Petrovog i Zasad polja u Trebinju. Miko tvrdi da su radovi vrijedni 6 miliona maraka završeni, i da je od februara ove godine sistem spreman za korištenje i navodnjavanje\nO kakvoj se obmani radi najbolje govore kadrovi i fotografije iz Petrovog polja, gdje se jasno vidi kako je javnost prevarena. Takođe Ćurić nije rekao da je projekat i radovi počeli za vrijeme prethodne lokalne administracije, i da trenutna vlast nema gotovo ništa sa projektom, osim što nije sposobna da ga završi iako su sredstva davno obezbjeđena.\nCijevi su razbacane po njivama, rovovi iskopani, ništa nije povezano i više je nego očigledno da je Miko Ćurić obmanuo građane i javnost u predizbornoj kampanji, i da su predstavnici Vlade došli iz Banjaluke u Trebinje kako bi lažima podržali kampanju SNSD-a i nastavili sa obmanama Hercegovaca. To potvrđuju kadrovi iz vinograda Agrofina, bivšeg Agrokopa, koje sam danas snimio u Petrovom polju.\nOčekujem da Miko Ćurić uputi javno izvinjenje sugrađanima, objasni zbog čega je grubo obmanjivao javnosti, jer je više nego očigledno da je građane pokušao dovesti u zabludu predstavom za javnost koju je juče izveo sa Gordanom Mišeljićem i predstavnicima Ministarstva poljoprivrede RS. Ovaj pokušaj obmane građana, koji je očigledan, na najbolji način pokazuje i oslikava karakter vlasti, koja opstaje na lažima, obmanama, ucjenama prijetnjama, podvalama… Ostaje da se vidi da li će Trebinjci 17-og februara više vjerovati svojim očima ili Miku Ćuriću i njegovim mentorima.\nvodovod Miko o polje obmane bahate vlasi Petrove prevar\nVlaga, buđ i haos u tek renoviranim Studentskim domovima


Počela izgradnja niskopa na lokaciji Čukaru Peki - Nevsun do 2022. ulaže 590 mil USD, posao za 1.000 ljudi - Cansee\nPočela izgradnja niskopa na lokaciji Čukaru Peki - Nevsun do 2022. ulaže 590 mil USD, posao za 1.000 ljudi\n06. June 2018. Tip: Vesti\nZa izgradnju istražnog niskopa i rudnika Čukaru Peki, u periodu od 2018. do 2022. godine, kompanija Nevsun planira kapitalnu investiciju vrednu 590 mil USD. U tom periodu izvođači na projektu će angažovati oko 1.000 direktno i indirektno zaposlenih, dok će Rakita Exploration, zavisno društvo preko koga Nevsun posluje u Srbiji, imati približno 150 zaposlenih.\nU martu 2018. godine kompanija Rakita je završila Prethodnu studiju izvodljivosti za projekat Čukaru Peki, a plan je da Studija izvodljivosti bude završena do sredine 2019. godine. Rakita se nada da će u ovom periodu dobiti dozvolu za izgradnju i otvaranje rudnika.\nGeneralni direktor Nevsuna Piter Kukielski istakao je da je početak radova, koji je danas svečano obeležen u prisustvu državnih zvaničnika, prekretnica, a da je projetak Čukaru Peki jedan od razvijenijih u svetu.\n- Na osnovu kvaliteta resursa, ekonomskih pokazatelja i obima planirane investicije za potrebe otvaranja rudnika, projekat Čukaru Peki je stekao reputaciju jednog od najboljih svetskih razvojnih projekata nalazišsta bakra i zlata - istakao je Kukielski.\nOn je naveo da je važno da je dinamika razvoja ovog projekta u potpunosti u skladu sa dugoročnim planom i strategijom Vlade Srbije da poveća udeo rudarskog sektora u BDP-u na 5%.\nNakon otvaranja rudnika, tokom faze eksploatacije u periodu od kraja 2022. do 2038. godine, očekuje se da će kompanija uložiti još 457 mil USD. Za vreme rada rudnika procenjuje se da će Rakita zapošljavati oko 600 radnika, uz 300 dodatnih zaposlenih koje će angažovati podizvođači.\nPremijerka Srbije Ana Brnabić je istakla da je početak radova važan za ravnomerni regionalni razvoj, budući da je borski kraj jedan od centara rudarstva u Srbiji.\n- Bor sa ovom investicijom može da izgleda mnogo drugačije u narednih nekoliko godina. Vladi je važno da ovde dolaze investicije, da ljudi ostaju u zemlji - rekla je Brnabić.\nOna je navela da će Ministarstvo prosvete uložiti još kroz dodatne obuke i dualno obrazovanje da bi mladi ostajali u svom kraju.\nBrnabić je apelovala na domaće građevinske firme da se nađu u ovim projektima, te navela da će investitoru vlada biti partner koji će pomagati slične projekte kako bismo što pre imali rezultate, ali i kako bismo time poručili lljudima u borskom kraju da treba tu da ostanu.\nMinistar rudarstva i energetike Aleksandar Antić istakao je da je današnji dan "značajan za rudarski biznis u Srbiji i važan korak koji nas definitivno vodi ka otvaranju novog rudnika u borskom kraju". On je istakao da se u Srbiji događa velika ekspanzija rudarstva i da je aktivno više od 200 ekploatacionih i 127 istražnih polja na kojima se obavljaju istražne aktivnosti, a u koje je samo ove godine uloženo 60 mil EUR.\nI ambasadorka Kanade u Srbiji Kati Čaba navela je da Srbija ima ogroman potencijal za razvoj rudarstva i da je otvorila vrata za međunarodne investicije, a da je Kanada svetski poznata u razvoju novih tehnologija i inovativnih pristupa u rudarstvu. Kako je rekla, kanadska rudarska industrija je i lider u oblastima zaštite životne sredine i društveno odgovornog poslovanja.\nPredsednik opštine Bor, Aleksandar Milikić je naznačio da će buduća rudarska aktivnost na projektu Čukaru Peki otvoriti nova vrata za zapošljavanje stanovništva, ali i da će životna sredina biti očuvana.\n- Lokalna samouprava brine da se ispune svi standardi ekologije za otvaranje rudnika. Mi smo do sada imali veoma uspešan niz razgovora sa predstavnicima Rakite i svaki sastanak je otvorio novu temu a svaka tema je rešavana u roku od desetak dana i veoma je bitno da svi zajedno radimo na ovom projektu uz zajednički cilj, a to je da projekat što pre počne i da svi osetimo njegove prednosti.\nKako je najavljeno, u sledećoj fazi, kako srpsko zakonodavstvo i nalaže biće urađena i Studija o uticaju na životnu sredinu.\nOsim greenfield investicije kompanije Nevsun, Srbija i Bor će imati direktnu korist od projekta Čukaru peki u iznosu od oko 450 mil USD kroz poreze i rudnu rentu.\nDoprinos ove kompanije Srbiji i Boru će, uz direktne investicije i davanja, uključivati i razvoj lokalnih dobavljača. Politika nabavke i ugovaranja Rakite će, kroz proceduru javnih nabavki i odlučivanja, podržavati i podsticati izbor srpskih dobavljača i izvođača koji su konkurentni u komercijalnom i tehničkom smislu i ispunjavaju korporativne standarde kompanije.\nTakođe, tokom perioda eksploatacije Rakita će samo u Srbiji potrošiti više od milijardu dolara za operativne troškove poput plata, struje i energenata, komunalnih usluga, materijala, održavanja...\nŠta će biti sa RTB Borom?\nPremijerka Srbije Ana Brnabić najavila je da će tender za izbor strateškog partnera za RTB biti raspisan ovog meseca, da očekuje "jaku utakmicu" i da smatra da će RTB biti jači i stabilniji posle izbora strateškog partnera.\n- U ovom trenutku RTB Bor doprinosi našem BDP-u i ekonomiji zemlje sa 0,8 % godišnje, a ako uradimo to kako treba i onako kao što se nadamo, očekujem da će to biti dodatnih jedan odsto. Dakle, ukupno 1,8% što je puno za ekonomski razvoj Srbije - rekla je Brnabić.\nPremijerka je rekla da niko od 5.000 radnika u RTB Boru neće dobiti otkaz.


ČIJOM JE ODLUKOM KLINIČKI CENTAR UNIVERZITETA U SARAJEVU IZDVOJEN IZ UNIVERZITETA — Bosnjaci.Net\nČIJOM JE ODLUKOM KLINIČKI CENTAR UNIVERZITETA U SARAJEVU IZDVOJEN IZ UNIVERZITETA\nObjavljeno: 11. February 2017. 19:02:46\nProf. dr Jusuf Mulić, rektor Univerziteta u Sarajevu u mirovini: Ako se Centar ne može vratiti pod nadležnost Univerziteta, onda ne može nositi sadašnji naziv i time, zbog afera koja rad Centra prate, omogućavati njegovo daljnje omalovažavanje. Od rukovodstva Univerziteta se očekuje da ovom pitanju posvete dužnu pažnju i o njihovom ishodu obavijesti javnost.\nPosljednja događanja, vezana za Klinički centar Univerziteta u Sarajevu, iz kojih se ne može razabrati čijom se odlukom našao izvan Univerziteta, doprinose da javnost i o Univerzitetu stiče ružnu sliku. Budući da sam kao rektor Univerziteta 30. decembra 1992. godine potpisao Rješeenje o njegovom osnovanju, smatram se pozvanim da o ovome iznesem svoje mišljenje.\nPočetkom hršuma u Bosni kao složena organizacija udruženog rada poslovao je Univerzitetsko-medicinski centar u Sarajevu, a za njegovog direktora imenovan je rahmetli dr Naim Kadić. Jednog dana u decembru 1992. godine u Rektorat su došli dr Nim Kadić i dr Arif Smajkić, direktor Republičkig zavoda za zdravstvenu zaštitu (poznatog kao Higijenski zavod) s prijedlogom da Univerzitet podrži osnivanje Insituta za medicinska istraživanja. Zamolio sam ih da mi daju nekoliko dana za razmišljanje. Kad sam rasčlanio sve dobre i loše strane takvog rješenja, došao sam do zaključka da treba osnovati Klinički centar Univerziteta u Sarajevu. Pri tome je od posebnog značaja bilo to što su klinike Centra mogle nositi nazive univerzitetska, što bi bilo od nemjerljivog značaja za Centar, njegove članice i ljekarski kadar koji u njemu radi (moje zalaganje razgovorima s bivšim direktorima i pismom koje sam napisao sadašnjoj diektorici da klinike Centra dobiju nazive univerzitetske, nije urodio plodom, što je za žaliti). Osim toga, Centar pruža široke mogućnosti za osnivanje njegovih satelistskih jedinica, među kojima i Instituta za medicinska istraživanj, što bi, bez sumnje bilo poželjno.\nKad sam s ovim rješenjem upoznao dr Naima Kadića i dr Arifa Smajkića, prihvatili su ga kao razumno rješenje. Ovo je prihvatio i Kolegijum Univerziteta (rektor, prorektori, genealni sekretar, direktor Centra za razvoj Univerziteta, dekani fakulteta i rukovodiici ostalih članica Univerziteta), koji je u ratnim prilikama zamjenjivao Savjet Univerziteta. Odluku Kolegijuma potpisao sam 30. decembra 1992. godine i pod tim nazivom upisana u sudski registar. Dotašnji Univerzitetsko-medicinski centar je 31. decembra 1992. godine prestao s radom, a nova ustanova s radom otpočela l. januara 1993. godine.\nIstog dana u najvećoj sali Bolnice u Koševu, priređena je manja svečanost sa zakuskom. Bolnički kuhari su, osim sendviča, pripremili čak i burek od mesa iz švedskih konzervi, pa smo se, onako izgladnjeli, dobro počastili.\nIz slijeda događaja, u okviru kojih je Univerzitet izgubio svoju važnu ustanovu, a nadležnosti nad Centrom preuzelo Federalno ministarstvo zdravlja, nije se moglo razabrati pod kojim okolnostim i čijom odlukom je do toga došlo. Sada se sva veza Univerziteta s Centrom održava samo time što mjesto u Senatu zauzima i pedstavnik Centra. Ako se Centar ne može vratiti pod nadležnost Univerziteta, onda ne može nositi sadašnji naziv i time, zbog afera koja rad Centra prate, omogućavati njegovo daljnje omalovažavanje. Od rukovodstva Univerziteta se očekuje da ovom pitanju posvete dužnu pažnju i o njihovom ishodu obavijesti javnost. Kao dobar nauk može im poslužiti izjava dekana Medicinskog fakulteta Univerziteta u Zenici prof. dr Haruna Hodžića koju je dao u jednom intervjuju, a prema kojoj će Medcinski fakultet imati koristi tek ako Kantonalna bolnica Zenici postane univerziteska.\nMeđutim, ovo nije jedini propust Univerziteta i njihova lista bi bila podugačka, ali ću navesti samo tri. Na stolici rektora sjedio je nekvalifikovani redovni profesor dr Muharem Avdispahić; Studentski dom na Vracama, koji je bio namijenjen da bude Samački hotel za mlade saradnike visokoškolskih ustanova Univerziteta, izdat je pod zakup nekom turskom koledžu. Univerzitetu je dat skraćeni naziv koji, umjesto UNISA, glasi UNSA, što je i skraćeni naziv Ustaške nadzorne službe.


Dačić: Hoću da se kompanija zove Er Srbija | Kamatica\nPočetna > tekst > Dačić: Hoću da se kompanija zove Er Srbija\nDačić: Hoću da se kompanija zove Er Srbija\nTekst objavljen: 31.07.2013 16:20\nPremijer Srbije Ivica Dačić kaže da je veoma lepa vest to što Etihad preuzima Jat, naglasivši da on lično želi da na avionima srpske kampanije piše Srbija.\n- Najveći problem je nezaposlenost i to je nemoguće rešiti bez investicija, važno je da se stvori poslovna klima primamljiva za investitore i zato su razgovori sa Etihadom značajni za nas, a već sam čitao kometnare da li je ta kompanija dobra ili ne, to je smešno - rekao je premijer.\nDačić je dodao da ta kompanija posluje i u Engleskoj, ali da se neki ipak pitanju da li su dovoljno dobri i za Jat i Srbiju.\n- Građani će uskoro moći da osete poboljšanje u narednih nekolkiko meseci, planra se obnavaljne flote, treba voditi računa o zaposlenima. Većinu vlasništva ima Srbija, a drugi partner iz Emirata ima pravo upravljanja kompanijom, da postave direktora i nekoliko ljudi koji će rukovoditi kompanijom. To će biti šok u regionu, jer Er Srbija tako postaje lider u regionu - uveren je premijer.\nDačić je rekao i da sve zemlje u svetu imaju ime na svojim avionima, a da Srbija nema, već da ima Jat, pa zato hoće da piše Srbija.\nPremijer nije imao informaciju da li će novi avioni biti tipa "boing" ili "erbas", ali je rekao da će svakako biti na mnogo višem nivou nego do sada.\nJat jat airways vazdušni saobraćaj aviosaobraćaj aviokompanije air serbia er srbija Ivica Dačić


ODRŽANA KONSTITUTIVNA SEDNICA Abazović: Važno otvaranje političkog dijaloga\nVlada Crne Gore danas je održala konstitutivnu sednicu, a premijer Dritan Abazović najavio je da će razgovarati sa predsednikom Skupštine Danijelom Đurović o formalnom otvaranju političkog dijaloga o važnim pitanjima kao što su izborno zakonodavstvo i dogovor o pravosudnim funkcijama. Abazović je rekao da je politički dijalog izuzetno značajan.\nSednica Vlade danas je otvorena za javnost, a prema Abazovićevim rečima, to je dodatni vid transparentnosti. Abazović je istakao da moraju zadužiti Ministarstvo finansija da u najkraćem roku pripremi predlog izmjene i dopune Zakona o budžetu za 2022. godinu.\nPravnik Boris Marić imenovan je danas za generalnog sekretara Vlade, a imenovana je i Komisija za politički sistem, unutrašnju i spoljnu politiku, na čijem je čelu potpredsednik Vlade i ministar odbrane Raško Konjević. U komisiji su još i ministri pravde, spoljnih, evropskih i unutrašnjih poslova, prosvjete, javne uprave, ljudskih i manjinskih prava, kulture i medija, te sporta i mladih, kao i Zoran Miljanić, Boris Marić i Slavica Bajić iz Sekretarijata za zakonodavstvo.\nKamberi ulazi u Skupštinu Srbije: I dalje ću biti glas Albanaca\nFormirane su i komisije za ekonomsku politiku i ekonomski sistem, kadrovska i administrativna pitanja, kao i za procjenu štete od elementarnih nepogoda, te za raspođelu dijela sredstava tekuće budžetske rezerve. Ministar bez portfelja Zoran Miljanić zadužen je za oblast borbe protiv korupcije.\nSkupština Crne Gore sinoć je na Cetinju izabrala novu Vladu, na čijem je čelu Abazović. Nova Vlada imaće 18 ministarstava, četiri ministra će biti i potpredsednici, a dva bez portfelja.\nkonstitutivna sednica Crna Gora Dritan Abazović Politički dijalog\nAMSS Na Horgošu i Batrovcima teretnjaci čekaju pet sati\n07:25 Brnabić danas s predstavnicom OEBS-a za slobodu medija


Pentagon koristi vještačku inteligenciju za predviđanje budućnosti – The PRESTIGE\nU najnovijem testu, Pentagon je svoj algoritam mašinskog učenja u sistemu GIDE stavio u scenario u kojem je došlo do prekida komunikacija u Panamskom kanalu, nakon čega je AI iz velikih količina prikupljenih podataka iz raznih izvora koje je analizirao u oblaku, tačno predvidio vrijeme i lokacije neprijateljskih napadačkih akcija danima prije nego što je do njih došlo (u simulaciji).\nPodaci iz kojih GIDE “predviđa budućnost” dolaze u centralni oblak iz raznih izvora poput satelita, radara, ljudskih obavještajaca i drugih te uključuju nadzorne i satelitske snimke, pa recimo može prepoznavati prijetnje iz povećanja ili smanjenja broja automobila na parkiralištu. Nakon što prepozna prijetnju GIDE potom uzbunjuje ljudske operativce koji će pobliže istražiti lokaciju, piše portal Vidi.\nGeneral Glen VanHerck, zapovjednik američkog Sjevernog zapovjedništva (NORTHCOM), rekao je da GIDE kombinuje resurse vještačke inteligencije i računarstva u oblaku s podacima iz izvora širom svijeta kako bi “postigao dominantnost informacija i superiornost u odlučivanju”.\nZavršen ranije ovog mjeseca, treći test GIDE-a sproveden je zajedno sa svih 11 američkih borbenih zapovjedništava koja sarađuju u istom informacijskom prostoru koristeći iste mogućnosti.\n“GIDE omogućuje donošenje bržih odluka i pruža proaktivne mogućnosti čineći nove tehnologije pristupačnijima i učinkovitijima”, navodi VanHerck i dodaje kako je to velika razlika u odnosu na postojeće sisteme upravljanja u reaktivnom okruženju, u kojima se odgovara na neprijateljske akcije.\nTo znači da američka vojska želi preventivno djelovati prije nego se prijetnje ostvare, što i nije neka velika novost jer su to činili često u istoriji, najčešće na loš način jer su dobijali pogrešne podatke s terena, pa sada žele prepustiti vještačkoj inteligenciji da “predviđa budućnost”.\nAmerički general kaže da su testovi ukazali da brzina kojom AI procesira informacije znatno olakšava posao onima koji donose odluke. “To nam daje dane naprednog upozorenja i sposobnost brzog reagovanja”.\nSlično kao u filmu “Minority Report”, postavlja se pitanje etičnosti kažnjavanja zločina prije zločina, jer je Pentagon gledajući kroz istoriju sklon započinjanju čitavih ratova “iz prevencije”, pa se nadamo da novi AI neće donositi konkretne odluke umjesto političara i generala.


Evropsko-kolaborativni program novinarstva - NUNS\nU sklopu “Evropsko-kolaborativnog programa novinarstva”, uz podršku “Topfer Fondacije” i “Arene za novinarstvo u Evropi”, organizuju se posete Gut Zign na severu Nemačke kod Baltičkog mora od 30. marta do 2. aprila 2022, a od 19. do 22. maja iste godine Eicu i Dataharvestu u Belgiji.\nNaime, poenta ove posete jeste u tome što su pitanja od velikog značaja – kao što su organizovani kriminal, migracija ili zagađenje – postala sveprisutna.\nOva saradnja omogućava udruživanje resursa i stručnosti, da se zajednički analiziraju činjenice i podaci i da se poveća uticaj objavljivanjem u više medija istovremeno.\nProgram omogućava četvorodnevnu obuku i debatu o saradničkom novinarstvo sa stručnjacima iz Arene i razne druge organizacije. Takođe, pruža mogućnost da se diskutuje, kao i da se tema dalje razradi, te da se dobiju povratne informacije od trenera i kolega. Svakako će put biti plaćen do i od mesta održavanja programa, uključujući tri noćenja i svi obroci tokom programa.\nProgram je namenjen za novinare iz cele Evrope za frilensere, ali i za zaposlene u medijima. Pogodan je za mlađe, ali i za novinare koji već imaju karijeru, ili pak za one koji čvrsto nameravaju da rade u ovoj profesiji.\nPosebno se ohrabruju kandidati zainteresovani za bilo koji od sledećih široke teme:\nOdrživost: hrana, klima, korišćenje resursa\nSocijalna prava: migracija, eksploatacija, organizovani zločin\nVladavina: korupcija, ekstremizam, polarizacija\nPrijavljivanje za ovaj program je na sledećem linku, te na njemu možete naći sve detalje u vezi sa njim:\nRok za prijavu je do 28. novembra 2021.\nEvropa, Novinari, Putovanje


Jeftini letovi iz Beograda za Lisabon - Avio karte Beograd Lisabon - eSky.rs\nAvio karte za Lisabon\nAvio karte iz Beograda za Lisabon\nPretražite letove iz Beograda za Lisabon\nProverite najbolje prilike za letove iz Beograda za Lisabon\nVreme u Lisabonu (°C) - prosečne temperature i sunčani dani\nIz Beograda za Lisabon\nKako najlakše kupiti avio kartu iz Beograda za Lisabon\nPutnicima iz Srbije avio karta Beograd – Lisabon može da bude veoma lako dostupna i cenovno pristupačna. Ključ je u kupovini preko interneta, preko nekog od pretraživača onlajn karata, u kojima se mogu naći low cost avio karte Beograd – Lisabon, ali i za zaista mnoge druge gradove u Evropi i u svetu.\nLet za Lisabon iz Beograda, naravno, možete pretraživati i samostalno, kombinovati presedanja i tražiti povoljnije ili neke posebne uslove koji vama odgovaraju, ali su takvo pretraživanje i sama kupovina znatno olakšani u onlajn pretraživaču, kao što je eSky. Preko njega možete naći najjeftinije avio karte Beograd – Lisabon u određenom periodu godine kada želite putovanje, a takođe i put prilagoditi svojim uslovima. Uštedećete mnogo vremena na pretraživanje, a možete proći i jeftinije ako automatskom pretraživaču dozvolite da proveri sve ponude na stotine avio prevoznika koji su dostupni na vašoj destinaciji.\nOsim onlajn pretraživanja i kupovine u samo nekoliko klikova iz udobnosti vaše fotelje, omogućena je usluga i preko mobilne aplikacije eSky, koja se može besplatno preuzeti i koristiti.\nKoji su vam sve jeftini letovi iz Beograda za Lisabon dostupni\nIako su u pojedinim periodima srpska kompanija Air Serbia i portugalski prevoznik TAP imali direktne letove između ova dva grada, letovi za Lisabon iz Beograda trenutno se ne obavljaju direktno. Ipak, uz mogućnosti kupovine jeftinih avionskih karata i presedanja u nekim od evropskih gradova, poput Frankfurta, Barselone, Madrida, Ajndhovena, Pariza i slično, mogu se pronaći i jeftini letovi iz Beograda za Lisabon.\nOnlajn pretraživač i mobilna aplikacija eSky dozvoljavaju da se avio karta Beograd – Lisabon napravi kombinovanjem najpovoljnijih avio karata različitih avio prevoznika, kako redovnih, tako i niskotarifnih (low cost). Najčešći izbor naših putnika često su Air France, Swiss Airlines, Lufthansa, ali i Easy Jet, Ryan Air i Wizz Air, kao niskotarifne kompanije popularne među srpskim putnicima.\nNaravno, cena avionske karte Beograd – Lisabon razlikovaće se od perioda godine u kojem putujete i mnogih drugih faktora, ali i od izbora avio prevoznika...\nKoja je cena avio karte Beograd – Lisabon?\nNa cene avio karte Beograd- Lisabon utiču faktori kao što su blizina polaska, odabir prevoznika, period putovanja i tako dalje.\nU principu, svaka avio kompanija određuje svoje cenovne i druge uslove poslovanja, a prinicpi određivanja karata nisu javno poznati, ali iskusnim putnicima nije teško pronaći avio kartu Beograd – Lisabon po povoljnoj cnei.\nZa početak iskoristite prednosti tehnologije i u pretraživaču proverite ponude za željeni datum putovanja (ili po mesecima, ako put planirate dugo vremena unapred). Isključite eventualne prevoznike koje želite da izbegnete. Potom pretražite kakva je cena avio karte Beograd – Lisabon ukoliko se polazak pomeri za kraći period. Kao rezultat će vam se pojaviti najpovoljnija karta po uslovima koje ste odabrali.\nCene avio karte Beograd – Lisabon prikazane su sa svim pripadajućim aerodromskim taksama, a u pretraživaču su jasnim simbolima naznačene usluge koje avio kompaije uz njeih nude, kao što su obroci ili zabava u avionu, a precizno je i naznačeno gde treba doplatiti za prtljag i koja je dozvoljena količina besplatnog prtljaga.\nI još par trikovaina za kupovinu jeftine avio karte Beograd - Lisabon\nPovratna avio karta Beograd – Lisabon može da košta znatno više ukoliko niste odabrali dobru kombinaciju letova. Zato, ukoliko vam je važno da cena bude što niža, iskoristite prednosti pomenutog sajta i mobilne aplikacije. Na primer, postoji poseban odeljak u kojem se objavljuju jeftini letovi Beograd – Lisabon – kada su karte za neke gradove na posebnom popustu kod neke određene avio kompanije. Tada bi trebalo da iskoristite priliku i kupite avio karte iz Beograda za Lisabon. Proverite pod tabom Prilike na sajtu ili mobilnoj aplikaciji jer cena avio karte Beograd – Lisabon može da bude izuzetno niska ako se uklopi više popusta kod različitih prevoznika.\nJoš jedan savet je da prilikom rezervacije avionske karte na svojoj destinaciji rezervišete i smeštaj. U ponudi preko sajta eSky je više od milion hotela i drugih smeštajnih objekata u svetu, pa ćete sigurno naći i veliki izbor na svojoj željenoj destinaciji. Rezrevacijom ove uslge, nazvane Let + hotel, možete ostvariti i do 30% popusta na kompletan paket aranžman u odnosu na to da ove usluge kupujete pojedinačno, preko različitih kompanija.\nO aerodromu u Lisabonu\nVaša avio karta Beograd – Lisabon vodi na međunarodni aerodrom „Humberto Delgado“, koji je u sistemu vazdušnog prevoza poznat pod simbolom LIS. Koji god avio prevoz Beograd – Lisabon da ste odabrali, slećete na ovaj aerodrom, koji se nalazi oko 7 kilometara na severoistok od centra grada.\nOn je baza portugalske avio kompanije TAP i fokus za još nekoliko drugih domaćih i stranih kompanija: Azores Airlines, ali i niskobudžetnih stranih prevoznika Ryanair i Easy Jet.\nPo veličini i prometu putnika najveći je u celoj državi (sa skoro 30 miliona putnika godišnje), a u Evropi je na 18. mestu. S njega se obavlja mnoštvo letova ka Južnoj Americi, a naročito Brazilu, kao i Africi.\nNa jedan terminal ovog aerodroma sleću redovni avio prevoznici, dok Beograd - Lisabon jeftini letovi sleću na drugi terminal.\nDostupan prevoz sa aerodroma u Lisabonu i do njega\nKad ste kupili avionske karte Beograd – Lisabon, osmislite kako da dođete do aerodroma, odnosno sa njega). Mnoštvo gradova u Portugalu, na primer, dostupno je sa železničke stanice Gare do Oriente. Do nje se može doći metro linijom za samo oko 10 minuta (i dvadesetak autobusom) sa aerodromske metro stanice, smeštene na T1, u delu Dolasci. Do centra grada sa ove metro stanice birajte crvenu liniju i računajte na putovanje od oko 20 minuta.\nAvio karta Beograd – Lisabon može se kombinovati i sa autobuskim prevozom. Postoje direktne linije do trgova Markiz de Pombal i Amoreiraš, kao i noćne za Baišu ili železničke stanice Kaiš do Sodre i Gare do Oriente. Aerobus je još jedna opcija koja funkcioniše sa aerodroma (i to oba terminala) u toku dana (7.30-23 h) i saobraća do različitih mesta u gradu.\nTaksi je najskuplja, ali i najzgodnija opcija većini putnika. Može se naći u bilo koje doba dana ili noći na oba terminala i za samo 15 mminuta njime ćete se naći u centru Lisabona. Uz njega, dostupne su i različite mobilne aplikacije za prevoz putnika.\n✔ Postoje li posebne ponude za letove iz Beograda za Lisabon na eSky.rs?\n✔ Mogu li se pobrinuti za osiguranje prilikom rezervacije leta iz Beograda za Lisabon?\n✔ Ako rezervišem let iz Beograda za Lisabon, mogu li da rezervišem ujedno i smeštaj?\n✔ Koje avio-kompanije nude letove iz Beograda za Lisabon?\nBudite sigurni, da na eSky.rs ponuda letova iz Beograda za Lisabon uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Beograd - Lisabon\nTražite smeštaj? Proverite najbolje hotele u Lisabonu\nNađite smeštaj u Lisabonu\nJeftini letovi do Srbije Jeftini letovi iz Srbije Jeftini letovi za Niš Jeftini letovi iz Niša Jeftini letovi za Mozzo Jeftini letovi iz Mozzo\nJeftini letovi do Antigve i Barbude Jeftini letovi iz Antigve i Barbude Jeftini letovi do Lexington Blue Grass Jeftini letovi od Lexington Blue Grass


Predsjednik Republike Srpske posjetio Republičku upravu za geodetske i imovinsko-pravne poslove | Предсједник Републике Српске | Милорад Додик\nNalazite se: Početna » Vijesti » Predsjednik Republike Srpske posjetio Republičku upravu za geodetske i imovinsko-pravne poslove\nPredsjednik Republike Srpske posjetio Republičku upravu za geodetske i imovinsko-pravne poslove\nObjavljeno: 11:38, 18.12.2017.\nPredsjednik Republike Srpske Milorad Dodik izjavio je da je Republička uprava za geodetske i imovinsko-pravne poslove /RUGIP/ jedna od najznačajnijh Uprava u Republici Srpskoj, zbog čega se stalno traga za što boljim rješenjima kada je riječ o njenom radu.\nPredsjednik Dodik je rekao da je novi vršilac dužnosti direktora RUGIP-a Bosiljka Predragović, koja je prije nešto više od mjesec dana preuzela dužnost, povukla već dovoljno poteza koji ukazuju na to da će se odnos sa strankama poboljšati, skraćivanjem i ubrzavanjem procedura.\n“Ovdje je riječ o kompleksnim poslovima, imajući u vidu istorijski nesređene situacije kroz različite režime i poretke, tako da je uvođenje što više informacionih tehnologija prioritetan zadatak”, rekao je predsjednik Dodik nakon sastanka sa Predragovićevom.\nPredsjednik Republike je dodao da je na sastanku razgovarano o potrebi da se obezbijedi odgovornost zaposlenih putem izvršavanja radnih obaveza.\n“Veoma smo zainteresovani da RUGIP podigne svoju organizaciju na najviši mogući nivo. Zainteresovani smo da se na terenu osjete pozitivni efekti onoga šta radi Uprava”, istakao je predsjednik Dodik.\nPredsjednik Republike je rekao da će se u narednom vremenu raditi na donošenju posebnog zakona o geodetskoj upravi.\n“Poseban problem predstavlja značajan broj lokalnih organizacionih jedinica u Srpskoj i tu se mora uvesti red”, poručio je predsjednik Dodik i naglasio da u RUGIP-u nema mjesta za neposluh i da se za svakoga ko se suprotstavi direktoru sa stanovišta zakonski traženih aktivnosti može smatrati da ne izvršava svoje radne obaveze.\nPredsjednik Milorad Dodik je naveo da je očigledno da je kadrovsko osposobljavanje ključ efikasnog rada Uprave.\n“Treba naći prostora da se uvede više reda. Trenutno ima potrebe za zapošljavanje 20 pravnika i pet geodeta koji bi mogli sa stanovišta struke da doprinesu efikasnosti rada i nastojaćemo da tragamo za načinima na koje bismo to mogli da uradimo”, dodao je predsjednik Republike Srpske.\nPrema riječima predsjednika Republike, zadatak ove službe jeste da svede bilo kakvu spekulativnu mogućnost na minimum.\nPredsjednik Dodik je rekao da je bilo riječi i o knjiženju vojne imovine pri čemu RUGIP ima značajnu ulogu.\n“Politički gledano, potpuno je neprihvatljivo nametanje zakona i Sud BiH je zloupotrebio Ustav BiH i treba da nađemo način na koji ćemo obezbijediti da ne bude slučajeva nametanja Republici Srpskoj”, dodao je predsjednik Republike Srpske.\nPredsjednik Dodik je naveo da je danas bilo riječi i o uključivanju ljudi iz RUGIP-a u rješavanju važnih infrastrukturnih projekata.\n“Riječ je o pitanjima u kojim je Uprava u proteklom vremenu snosila ogroman teret, kao što su eksproprijacije kod izgradnje auto-puteva i drugih velikih objekata”, istakao je predsjednik Milorad Dodik.\nPredsjednik Republike je rekao da je juče od predsjednika Srbije Aleksandra Vučića tražio da Srbija učestvuje u izgradnji dionice auto-puta od Bijeljine do granice sa Srbijom, te da očekuje da će Srbija izgraditi most u profilu auto-puta preko Save i da će učestovati u finansiranju auto-puta od granice do Bijeljine.\n“To je projekat sa kojim se kreće sada i uvjeren sam da će Vučić učiniti sve da ovu dionicu rješavamo jer je to nešto što treba tom kraju”, rekao je predsjednik Dodik.\nPrema njegovim riječima, tokom sastanka bilo je riječi o pitanju granice, pri čemu je jasno da dva člana komisije iz RUGIP-a u komisiji BiH za granice slijede politike koje se utvrde u Srpskoj, koja je veoma jasna i u koordinaciji sa Srbijom.\n“U tom pogledu već smo dali saglasnost za tu vrstu razgraničenja, ali bošnjačka komponenta nema želju da se to pitanje riješi, rekao je predsjednik Dodik.\nKomentarišući nedavna hapšenja u RUGIP-u, predsjednik Milorad Dodik je poručio da državni organi u tom pogledu rade svoj posao, te da on u tome nikoga ne podstiče niti kome šta brani, a sud će pokazati da li je to bio dobar posao.


Ministar spoljne trgovine i ekonomskih odnosa u Savjetu ministara Staša Košarac najavio je nakon posjete Poljoprivrednom dobru /PD/ "Semberija" u Bijeljini da će intenzivnim razgovorima nastojati da ovom lideru u proizvodnji žitarica i uljarica omogući izvoz na tržište istočnih zemalja.\n"Procjene govore da oni imaju kapacitete za to, sa godišnjom proizvodnjom 5.000 tona pšenice, a sa onim što se otkupi PD `Semberija` ima na raspolaganju 11.000 tona pšenice", rekao je Košarac novinarima i dodao da će se kompanija bazirati na prodaju brašna, jer je isplativije prodavati gotov proizvod, nego sirovinu.\n"Raduje me koncept razvoja ove kompanije koja ima stotinjak radnika i kapacitete da može zaposliti značajno više ljudi", rekao je Košarac i najavio podršku za dalji razvoj PD "Semberija".\n"Imamo sirovinu i potencijal za preradu i izvoz brašna", rekao je Andrić, navodeći da su pšenicu odličnog kvaliteta proizveli na 800 hektara.\n"Činjenica je da su u ovom procesu bile izolovane klaoničarske kompanije iz Republike Srpske i moj koncept je da u ovaj posao moraju jednako biti uključene kompanije iz Srpske i Federacije BiH /FBiH/ i da se mora otkupljivati domaća proizvodnja", naveo je Košarac i ocijenio da su u tom procesu uočavani i neki nedostaci.\n"FBiH je nešto kasnila sa popunjavanjem upitnika, Republika Srpska je to uradila i sad je to u fazi usaglašavanja sa Evropskom komisijom, a vjerujem da bismo kroz taj način mogli otvoriti novo tržište i dati šansu domaćim primarnim poljoprivrednicima, kasnije i klaoničarima, da razvijaju svoje kompanije", rekao je on.\n"Zagovarao sam i nedavno imao sastanak sa ambasadorom Ruske Federacije u BiH da nastavimo započete aktivnosti kada je u pitanju izvozu mesa u Rusiju", dodao je Košarac i rekao da kontakte otežava epidemija virusa korona.\n"Moramo poštovati međunarodne ugovore i raditi na otvaranju novih tržišta, što je naša institucionalna obaveza i na tome predano radimo, u saradnji sa resornim ministarstvima u Republici Srpskoj i FBiH, s ciljem da očuvamo primarnu poljoprivrednu proizvodnju i razvijamo prerađivačke kapacitete", zaključio je Košarac.


Modna agencija Select: U Kikindi traže nova lica, audicija 9. februara u Kulturnom centru · gradski.online\nModna agencija Select: U Kikindi traže nova lica, audicija 9. februara u Kulturnom centru\nAko želite da budete lice sa modnih pista, reklama i naslovnih strana, modna agencija Select pomoći će vam da ostvarite svoj cilj. U subotu, 9. februara, u Kulturnom centru, biće održana velika audicija za nova lica modne agencije Select.\nU 18 časova biće održana audicija za devojčice i dečake uzrasta od 3 do 12 godina, a sat vremena kasnije, audicija za devojke i mladiće uzrasta od 12 do 23 godine. Modna agencija Select je vodeća profesionalna modna agencija u Srbiji i jedina koja profesionalno radi sa decom.\nSvoje karijere u Selectu su 7apočeli voditeljka emisije “Praktična žena” na TV Prva, Nataša Pavlović, glumac Luka Raco, popularni Rista iz serije “Sinđelići”, kao i mnogobrojni modeli koji danas rade na pistama milanskog, pariskog, londonskog Fashion Week-a.\nManekeni modne agencije Select angažovani su na autorskim, komercijalnim i sajamskim revijama najpoznatijih naših i inostranih dizajnera, brendova i modnih kuća. Fotomodeli modne agencije Select angažovani su na reklamnim kampanjama za najveće naše i inostrane brendove, kao i na snimanjima kataloga, editorijala i naslovnih strana najprestižnijih fashion magazina.\nPrethodnoNebojša Ilić o kolegama: Poeziju su pisali krišom, ne samo od drugih, već i od sebe\nSledećeZločin bez kazne u Senti: Dvanaest godina od ubistva advokata Momira Lazića


Direktor Obavještajno-sigurnosne agencije BiH (OSA) Osman Mehmedagić Osmica, kojem je 18. februara istekla petogodišnja sigurnosna dozvola za pristup tajnim podacima, nije zatražio od Ministarstva sigurnosti u Vijeću ministara da mu bude produžena ta dozvola.\nOvakva situacija navodi na činjenicu da Ministarstvo sigurnosti BiH baš se i ne bavi svojim poslom. Nermin Nikšić, kao predsjedavajući Zajedničke komisije za nadzor nad radom OSA-e kazao je da je evidentno da u Vijeću ministara BiH ništa ne funkcionira.\n„SNSD radi da što slabi institucije BiH, HDZ je negdje između, a SDA ne funkcionira s partnerima. Nisu potpisali program. Ne iznenađuje me što se Ministarstvo sigurnosti ne miješa u svoj posao, to smo vidjeli i na pitanju migrantske krize“, kazao je Nikšić.\nOn je napomenuo da je posljednja sjednica Komisije prekinula svoj rad i zatražila od Komiteta u Vijeću ministara da odrede termin u kojem bi se odazvali sjednici komisije.\n„Želimo da razgovaramo sa predsjedavajućim i njegovim zamjenicima između ostalog i o tom pitanju. Vjerujte da još nismo dobili odgovor. Dakle, sve to govori o parlamentarnom radu i radu Vijeća ministara. Mogu biti ogorčen, nezadovoljan ali me ne iznenađuje“, dodao je Nikšić.


Inauguracija Bajdena:Prva ceremonija bez odlazećeg predsednika – Studio B\nBeograd 9°C u 01:00\nInauguracija Bajdena:Prva ceremonija bez odlazećeg predsednika Tanjug\nObjavljeno: 19.01.2021. 19:59 Izmenjeno: 20.01.2021. 20:18\nInauguracija Džoa Bajdena za predsednika Sjedinjenih Američkih Država biće obavljena u sredu tačno u podne po lokalnom vremenu, odnosno 18 po srednjoevropskom, i biće to prva ceremonija u novijoj istoriji kojoj neće prisustvovati odlazeći predsednik i prva dama.\nPolaganju zakletve prethodiće molitva koju će izgovoriti sveštenik Li Dž. O“Donovan, blizak porodici Bajden, recitacija prve Afroamerikanke u redovima vatrogasaca u Džordžiji i izvođenjem himne koju će otpevati pop zvezda Ledi Gaga.\nTime će započeti virtuelna „Parada širom Amerike“ u kojoj će učestvovati predstavnici svih američkih saveznih država i teritorija, a sam događaj vodiće glumac Toni Goldvin.\nVeliko finale inauguracije je šou zvezda „Proslava Amerike“, koji će se emitovati na televiziji i koji će voditi glumac Tom Henks uz pomoć Eve Longorije i Keri Vašington, i u kome će nastupiti Brus Springstin, Džon Ledžend, grupa Fu Fajters, Džon Bon Džovi, Džastin Timberlejk, Demi Lovato i mnogi drugi.


Lagumdžija lobirao protiv aplikacije SNSD-a - Klix.ba\nKongres socijalista Evrope\nLagumdžija lobirao protiv aplikacije SNSD-a\n8.12.2009. u 20:18\nPotpredsjednik Saveza nezavisnih socijaldemokrata Igor Radojičić izjavio je Srni da, zahvaljujući lobiranju SDP BiH Zlatka Lagumdžije, na Kongresu Partije evropskih socijalista u Pragu nije razmatrana aplikacija SNSD-a za prijem u status posmatrača.\n"Naša aplikacija u viši status nije razmatrana upravo zbog problema sa SDP BiH. Budući da su oni jedini predstavnici socijaldemokratije iz BiH, sada su lobiranjem prije kongresa ponovo nanijeli štetu SNSD-u, jer su kroz nekoliko uticajnih zemalja članica izdejstvovali da se ne razmatra aplikacija SNSD-a za status posmatrača", istakao je Radojičić.\nRadojičić kaže da se Lagumdžija i njegova stranka od nastanka SNSD-a protive članstvu i napredovanju ove partije u socijaldemokratskim asocijacijama.\n"Naši sukobi su loši za reputaciju zemlje u cjelini, ali to je deset godina kontinurane politike kojom Lagumdžija želi da spriječi SNSD u svakoj stepenici napredovanja prema vani", naglasio je Radojičić.\nOn je izrazio nadu da će Lagumdžijino blokiranje aplikacije SNSD-a biti promjenjeno kada komisija dođe u BiH i razmotri sve okolnosti rada SNSD-a i odnosa ove stranke sa SDP BiH.\nKomentarišući to što je SDP BiH dobio status pridruženog člana Partije evropskih socijalista, Radojičić je rekao da je to maksmimalno što može dobiti partija iz zemlje koja nije član EU.\nOn je podsjetio da je SDP BiH već dugi niz godina bio u Partiji evropskih socijalista u statusu posmatrača.\nRadojičić prenosi stav socijaldemokrata u Evropi, koji smatraju da je globalna ekonomska kriza nastupila zbog problema u finansijskom sektoru i da su problemi banaka i fondova izazvali negativna svjetska ekonomska kretanja, zbog čega je potrebno uspostaviti novi globalni finansijski sistem, o čemu treba razgovarati sa glavnim akterima - SAD , zemljama u razvoju i UN.\nOn je rekao da su na dvodnevnom Kongresu Partije evropskih socijalista u Pragu, gdje su glavne teme bile izazovi ekonomske krize, klimatske promjene i stanje pokreta ljevice u Evropi, iznijete ideje bazirane na socijaldemokratiji i socijalnoj pravdi u vezi sa reformom svjetskog sistema UN.\n"Usvojena je rezolucija u kojoj se socijaldemokrati zalažu da se na samitu u Kopenhagenu, koji je u toku, postigne sporazum o redukciji emisije izduvnih gasova, kako bi se spriječilo globalno zagrijavanje. Nezaobilazna tema Kongresa bili su i mršavi rezultati socijaldemokrata širom Evrope, koji su u posljednjih nekoliko godina izgubili većinu izbora u skoro svim većim evropskim zemljama", istakao je Radojičić.\nRadojičić smatra da su u ovom momentu ljevica i socijaldemokratski pokret "u nekom traženju sebe", da su prošla i prevaziđena vremena traženja odgovora na pitanja socijalne države i pravde, te da trenutno socijaldemokratske partije nemaju pravog, kvalitetnog odgovora na nova vremena.\nOn je naglasio da je na kongresu produžen mandat starom rukovodstvu Partije evropskih socijalista.\nRadojičić i predsjednik Izvršnog odbora Mladih socijaldemokrata Srđan Mazalica učestvovali su u radu kongresa Partije evropskih socijalista, koji je održan u Pragu 7. i 8. decembra.\nKongres okuplja stranke socijaldemokratske i socijalističke orijentacije zemalja članica EU i zemalja koje pretenduju na članstvo u Uniji.


BUDI EKO – OČUVAJ OKOLIŠ\nMercator BH svoju društvenu odgovornost iskazuje u svakodnevnom poslovanju, a posebno sa naglaskom na očuvanje okoliša. U cilju što bolje implementacije aktivnosti na prikupljanju i zbrinjavanju EE otpada, Mercator će stimulisati kupce i pružiti im mogućnost da se i sami uključe i daju svoj doprinos podizanju svijesti o upravljanju ovim otpadom i očuvanju okoliša.\nKupci će u toku godine odlaganjem EE otpada u za to predviđene kontejnere steći kupone za kupovinu sa značajnim popustima. Već od 20. januara Gorenje će stimulisati kupce da odlažu svoj EE otpad i ostvare mogućnost kupovine odabranih proizvoda iz svog asortimana sa popustom od 15 posto. Akcija će trajati do 20 aprila ove godine u Hipermarketima Mercator Centra Sarajevo, Tuzla, Mostar i u Supermarketu Mercator Centra Cazin.\nU cilju provođenja Pravilnika o upravljanju otpadom postavljeni su već prvi kontejneri u Mercator Centru Sarajevo, Tuzla, Mostar i Cazin za prikupljanje otpadnih EE aparata, otpadnih baterija i otpadnih sijalica u koje će ih kupci moći odlagati.\nMercator BH jedan je od suosnivača ZEOS eko-sistem, društva za postupanje s otpadnom električnom i elektronskom opremom (EE). U okviru rada društva implementirat će se aktivnosti na upravljanju otpadnom EE opremom na način da osigura ispunjavanje obaveza propisanih Pravilnikom o upravljanju otpadom od električnih i elektronskih proizvoda (


Rast finansijskog lizinga u Srbiji 25 odsto za devet meseci – SveVesti.net\nRast finansijskog lizinga u Srbiji 25 odsto za devet meseci\nPutem finansijskog lizinga su se najviše finansirala komercijalna i teretna vozila, koja zauzimaju 39 procenata ukupnog portfolija i čija vrednost iznosi 150,39 miliona evra, saopšteno je iz Asocijacije lizing kompanija Srbije (ALCS).\nSledeći podjednako važan segment je finansiranje putničkih vozila, u iznosu od 144,28 miliona evra, odnosno 38 procenata ukupnog portfolija tržišta finansijskog lizinga Srbije.\n“Finansiranje nabavke komercijalnih i teretnih vozila putem lizinga tradicionalno je interesantno industrijama koje imaju veliku potrebu za transportnim sredstvima, jer su im uslovi lizinga, zbog nepostojanja zahteva za stavljanjem imovine pod hipoteku, manjih operativnih troškova i zadržavanja finansijske fleksibilnosti, povoljniji u odnosu na kreditno finansiranje”, istakla je Teodora Milenković, generalni sekretar ALCS.\nTo je, dodaje ona, rezultiralo činjenicom da su i u ovom periodu, najveći korisnici lizinga iz sektora saobraćaja i informisanja, trgovine na veliko i malo, i prerađivačke industrije i građevinarstva.\nTreći segment u strukturi lizinga je finansiranje nabavke mašina i opreme, gde je tokom devet meseci 2019. godine iznos novozaključenih ugovora bio vredan 85,58 miliona evra, odnosno 22 procenta portfolija.\nPre svega se radi o finansiranju i podršci malim i srednjim preduzećima, dok je finansiranje nekretnina na lizing zauzelo jedan procenat ukupnog portfolija lizing kompanija Srbije sa finansiranih 3,5 miliona evra, navodi se u saopštenju.\nPrevious Srbija uspostavlja nacionalnu platformu za razvoj s Huavejem\nNext Mali: Dodatno smo smanjili rizik zemlje


U Tuzli pronađen vodovod iz Rimskog doba – Super TV\n„Gornja Tuzla je riznica kulturno-historijskog naslijeđa. Mi smo u centru Gornje Tuzle, kao i centru Tuzle pronašli ostatke neolitskih posuda za isoljavanje, a to govori o jednom neprekinutom kontinuitetu života u Tuzli, koji traje od mlađeg kamenog doba do danas, dakle više od 7-8 hiljada godina i normalno je da je u tom kontinuitetu morao biti i Rimski period. Radi se o spektakularnom otkriću i ja se ovim putem zahvaljujem profesoru Begi Omerčeviću koji kao naučnik vodi i finansira ovo istraživanje. Mjesto na kojem stojimo se zove Grad, koji je u podnožju padine koja se zove Gradina, i ko zna šta se još može otkriti kada se dobiju saglasnosti od vlasnika zemlje za iskopavanja. Ovo je razvojna prilika, jer najvažniji faktori razvoja su kulturno naslijeđe, prirodno naslijeđe i ljudi, a mi kao Grad ćemo podržati daljnja iskopavanja“, kazao je gradonačelnik Imamović u izjavi za medije.\n„Konkretno, moj doktorat je vezan za dolazak Rimljana na ove prostore i dolazak njihove civilizacije. U tom kontekstu, ja sam se držao stava da su oni morali biti prisutni ovdje i onda se rodila ideja da se u to upustim i počnem istraživati.Istražujući jedan lokalitet ovdje, raniju fazu neolitskog doba, dobio sam informaciju od mještana da bi tu moglo biti ovo što smo našli. Tim tragom smo i krenuli, napravili smo projekat, izvadili potrebne saglasnosti i dozvole i krenuli u iskopavanje. Ovo je jedinstven nalaz u Bosni i Hercegovini, nešto malo fragmenata je pronađeno u Beogradu, ali ovo je jedinstveno i njegova vrijednost je velika.Tim okupljen oko ovog projekta sačinjavaju dva buduća doktora arheologije, dva doktora arheologije sa Univerziteta Primorska, te profesor doktor Enver Imamović, a uz moju malenkost, tu su i studenti. Incijator sam i organizator ovog projekta, a pokušavam u Tuzli da napravim arheološku školu za buduća vremena i moja konstatacije je da bi Gornja Tuzla mogla biti grad muzej kada bi se sistematski istražila“, kazao je Bego Omerčević, bivši profesor na Filozofskom fakultetu.\nAktuelno, Arhiva, Izdvajamo, Putopisi, Vijesti


Načelnik UKP: Malčanski berberin je peške prešao 77 kilometara, noćio je u zemunicama, senu, iskopanim rupama...\nIntenzivna potraga za Ninoslavom Jovanovićem (46) trajala je praktično 17 dana, a on je pronađen na seoskom groblju u selu Malča, izjavio je jutros načelnik UKP Dejan Kovačević naglasivši da je ovo bio izuzetno težak slučaj koji je ujedinio Srbiju.\nKovačević je rekao da je policija dobila dojavu od građana u 12 i 20 sati, a potom potvrdio informaciju od juče da je pronađen i uhapšen 5. januara u 14 i 20 sati.\n- Potraga je bila vršena na izuzetno velikom području - na prostoru Knjaževca, Niša i Svrljiga, što je i bila ruta njegovog kretanja, a što je utvrđeno na osnovu materijalnih dokaza i tragova koje je Jovanović ostavljao za sobom, što bežeći sa otetom devojčicom Monikom (12), što sam posle njenog pronalska - rekao je Kovačević u Novom jutru TV Pink.\nmalčanski berberin srbija danas printskrin\nKovačević je rekao i da je Jovanović čovek koji je naviikao na šumske uslove života.\n- On je noćio u zemunicama, senu, iskopanim rupama. Nešto stvarno fascinantno u današnje vreme, ali naravno u negativnom smislu - izjavio je Kovačević i dodao da je potraga za njim stoga i bila jako teška jer se krio na izuzetno velikom području, dobro ukopan u zemlju, pokriven lišćem i granjem, u zemunicama koje je unapred spremao.\n- Kretao se isključivo pešice na području Knjaževca, Niša i Svrljiga i u tom kretanju prešao minimum 77 kilometara vodeći sa sobom malu Moniku, a potom i sam - izjavio je Kovačević dodavši da se u prvi mah nije znalo da je on osumnjičen za otmicu devojčicu.\n- Podsetiću vas da je dan pre nestanka male Monike ukradeno vozilo na teritoriji sela Malča i da smo mi nakon dva-tri dana pronašli vozilo, a odmah zatim forenzički je DNK analizom utvrđeno da su u njemu bili Ninoslav Jovanović, a na mestu suvozača i to na osnovu vlasi kose i mala Monika. Istog trenutka javnost je obaveštena i krenula je aktivna potraga za Ninoslavom Jovanovićem - podsetio je Kovačević.\nNačelnik UKP-a je kazao i da Malčanski berberin u toku hapšenja nije pružao otpor i da u trenutku hapšenja nije bio naoružan, te da je bio iscrpljen, prljav, blatnjav, iznemogao, neobrijan.\nOn je još i dodao da je Jovanović čovek koji je 11 puta bio osuđivan i osumnjičen za više od 30 krivičnih dela - od krađe i teške krađe pa do obljube i čak silovanja, te da je MUP svoje uradio.\nKovačević se zahvalio svim pripadnicima MUP koji su danonoćno bili na nogama i učestvovali u potrazi i naglasio dragocenost informacija građana Srbije i zahvalnost na aktivnom učešću usled koje je došlo do pronalaska Monike i hapšenja Jovanovića.\nKoliko je oprativni radi bio kvaliteta - forenzička potvrda, posle koje je korišćena i najsavremenija tehnika poput termovizijskih kamera i dronova, istakao je još Kovačević.\n- Ovaj izuzetno težak slučaj ujedinio je Srbiju - istakao je Kovačević i dodao da pripadnici MUP ali i ceo ovaj kraj Srbije mogu da odahnu.\nOn je rekao i da je potragu otežavao ruralni prostor koji je izvršilac izuzetno dobro poznavao i gde se lagodno osećao.


Glavna tužiteljka Haškog tribunala u dvodnevnoj poseti Beogradu\nGlavna tužiteljka Haškog tribunala Karla del Ponte sastala se danas u Beogradu sa predsednikom Nacionalnog saveta za saradnju s Haškim tribunalom Rasimom Ljajićem. Del Ponteova je tim susretom počela dvodnevnu posetu Beogradu tokom koje će sa zvaničnicima Srbije razgovarati o saradnji s tim međunarodnim sudom za ratne zločine. Haška tužiteljka je nakon susreta sa Ljajićem razgovarala i sa tužocem za ratne zločine Vladimirom Vukčević. Nakon tih susreta nisu predviđene izjave za novinare.\nDel Ponteova će se sutra sastati sa predsednikom Srbije Borisom Tadićem i premijerom Vojislavom Koštunicom i učestvovati na seminaru Parlamentarne skupštine NATO na kojem će govoriti o Haškom tribunalu i nasleđu prošlosti.\nPoseta Karle del Ponte Beogradu najavljena je 15. oktobra u Luksemburgu kada je glavna haška tužiteljka u pisanoj izjavi dostavljenoj šefovima diplomatija EU navela da je saradnja vlasti Srbije s tim sudom u poslednjih godinu dana poboljšana ali da je još\n"Potvrđujem da je situacija danas bolja nego pre godinu dana. Međutim, saradnja je još isuviše spora i nedovoljna", navela je Del Ponteova.\nOna je naglasila da je "činjenica da je Ratko Mladić i dalje na slobodi i posle svih obećanja i izjava datih tokom godine, jasan dokaz da je saradnja nedovoljna".\nKarla del Ponte je evropskim ministrima tada prenela da će ponovo doći u Beograd 25. i 26. oktobra da bi procenila napredak u saradnji, kao i da će u Beograd opet ići pre nego što u decembru o tome izvesti Savet bezbednosti UN.


Nisanov novi "kaškai" će se proizvoditi u Britaniji\nNisanov novi „kaškai“ će se proizvoditi u Britaniji\nJapanski proizvođač automobila Nisan proizvodiće novi model „kaškaija“ u svojoj fabrici u Sanderlendu, čime je, kako ocenjuje agencija AFP, ublažena zabrinutost u pogledu uticaja Bregzita na automobilsku industriju.\n„Nisan je doneo odluku nakon što se britanska vlada obavezala da će osigurati nastavak konkurentnosti fabrike u Sanderlendu. Kao rezultat toga, Nisan će povećati svoje investicije u Sanderlendu, obezbeđujući i čuvajući radna mesta za više od 7.000 radnika“, navodi se u saopštenju Nisana.\nBritanska premijerka Tereza Mej je takvu odluku Nisana nazvala „fantastičnom vešću za Britaniju“, navodeći i da je ona „priznanje vladinoj posvećenosti kreiranju i podržavanju pravih uslova u automobilskoj industriji sada i u budućnosti“.\nGeneralni direktor Nisana, Karlos Gon, poručio je u septembru da su njegovoj kompaniji potrebne garancije Londona u vezi sa izlaskom Britanije iz EU, pre nego se posveti daljim ulaganjima u fabrici u Sanderlendu.\nNisanova fabrika u Sanderlendu je najveća britanska fabrika automobila, i najveće postrojenje te kompanije u Evropi, sa godišnjim kapacitetom proizvodnje od 500.000 automobila.


Redžepović odbio poligrafsko ispitivanje | Radio Televizija BN\nRedžepović odbio poligrafsko ispitivanje\nMinistar unutrašnjih poslova Nebojša Stefanović izjavio je danas da je Urednik sajta Teleprompter Danilo Redžepović, koji je saslušan u sredu uveče, odbio poligrafsko ispitivanje.\nSrbija 01.10.2015 | 11:50\nStefanović je novinarima u Policijskoj akadamiji rekao da je Redžepović, za koga kaže da je prijatelj predsednika DS Bojana Pajtića, na većinu pitanja na saslušanju, sinoć oko 20 sati, odgovorio pozivajući se na Zakon o medijima.\nStefanović je rekao da za sada nije video nijedan dokaz da je bilo prisluškivanja.\n"To je ujedno i odgovor na pitanje DS - ''Izvinite, potpuno sam siguran da nijedna državna institucija nije prisluškivala ni Lidiju Udovičk,i niti Pajtića''", rekao je Stefanović.\nMinistar je naveo da će istraga pokazati da li su oni bili prisluškivani, ali i ocenio da smo ostali uskraćeni za poligrafsko testiranje Redžepovića koje bi moglo da potvrdi verodostojnost njegovih navoda .\n"Nadam se da će ostatak istrage biti usmeren ka tome da utvrdimo odakle se uopšte pojavio taj papir i da li je na bilo koji način verodostojan" rekao je Stefanović.\nPajtić je juče na konferenciji za novinare rekao da je transkript njegovog telefonskog razgovora sa Lidijom Udovički, koji je objavio Teleprompter autentičan i zapitao ko ga prisluškuje.\n"Postavljam pitanje državnim organima ko i s kojim pravom prisluškuje predsednika Vlade Vojvodine i lidera najveće opozicione stranke", rekao je Pajtić uz ocenu da država u kojoj se to događa "nije ni pravna, ni demokratska".\nNa to su reagovali ministar unutrašnjih poslova Stefanović i šef BIA Aleksandar Ðorđević koji su poručili da ni MUP ni BIA nikada nisu prisluškivali razgovore, niti učestvovali u presretanju komunikacije Bojana Pajtića ili Lidije Udovički.\nMinistar je rekao da su i on i Ðorđević potpuno spremni da odgovaraju ako se pruži i jedna trunka dokaza.\n"Ja vam kažem da nikada nije dat nijedan nalog, niti je bilo kada dobijena bilo kakva naredba za njihovo prisluškivanje, odnosno presretanje njihovih telefonskih razgovora. Nama je sasvim jasno da je ovo potpuno fabrikovana i izmišljena priča", rekao je Stefanović.\nStefanović je rekao da će istraga biti sprovedena do kraja.\nÐorđević je rekao da BIA ne prisluškuje nikoga bez naloga suda, kao i da su to potvrdili kontrolni organi, među kojima je i zaštitnik građana.\nStefanović je naveo i da se radi o potpunoj zameni teza i da čitava afera stvara atmosferu haosa i rušenja premijera Aleksandra Vučića koji je počeo da podiže Srbiju.


Na Svečanom otvaranju, studentima su se obratili predsednica ESTIEM LG Novi Sad, Dragana Slavić i generalni direktor Novosadskog sajma, Slobodan Cvetković, koji su pozdravili prisutne na platformi i poželeli im sreću u brzom pronalaženju posla i prakse.\nPristup platformi imali su studenti sa teritorije cele Srbije, a teme su između ostalog bile kako ostvariti pobednički intervju, samozapošljavanje, pokretanje startup-a, a bilo je reči i o tome kako sa (ne)iskustvom stići do prvog posla.\nU razgovorima su u dva dana, koliko je trajao zvanični deo Sajma, pored studenata, učestvovali i oni koji su ceo proces odavno prošli i mogli su da ponude iskustvo i znanje - predstavnici vodećih kompanija na domaćem tržištu, kao i osnivač jednog od najbržih rastućih startupa na Balkanu i drugi... Studenti su mogli da se upoznaju sa kompanijama preko virtuelnih štandova, uspostave kontakt sa njima, predstave im se i samim tim opravdaju CV koji su ostavili na svojim profilima.\nKompanije koje su prepoznale značaj ovog projekta su lideri u oblastima inženjerstva, informacionih tehnologija, digitalnog dizajna, konsaltinga, ljudskih resursa, industrijske automatizacije i procesne kontrole, proizvodnje alkoholnih pića, prateće automobilske industrije, ali i lideri u industriji kozmetike.\nRegistracija tokom ESTIEM Online Sajma zapošljavanja studenata nije naplaćivana. Neće ni biti do 1. februara 2022. godine, do kada se odloženo mogu pogledati svi postavljeni događaji.


Službenik Vlade RS uzeo mito od 1.000 evra - Istinito.com - Ne budi ovca!\nPočetna > BIH > Hronika > Službenik Vlade RS uzeo mito od 1.000 evra\n31. Januara 2019. Istinito902Leave a Comment on Službenik Vlade RS uzeo mito od 1.000 evra\nSudija za prethodno saslušanje Okružnog suda u Banjaluci potvrdio je optužnicu protiv Jove Jovića, zaposlenika u jednom ministarstvu Vlade RS zbog krivičnog djela primanje mita.\nOptužnicu je podiglo Republičko tužilaštvo, Posebno odjeljenje za suzbijanje korupcije, organizovanog i najtežih oblika privrednog kriminala, a Jović je kako saznajemo optužen da je djelo počinio kao službenik Ministarstva za izbjeglice i raseljena lica RS.\nOptužnica ga tereti da je uzeo hiljadu evra od jedne porodice kako bi im ubrzao rješavanje stambenog pitanja, a nakon zatvaranja koletivnih i alternativnih smještaja u Doboju.\nJović je kao rukovodilac Odsjeka u Doboju i predsjednik Komisije za identifikaciju lica kojima se obezbjeđuje smještaj po projektu zatvaranja koletivnih i alternativnih smještaja, optužen da je 5. oktobra 2018. godine u službenim prostorijama ministarstva zahtijevao 1.000 evra ili 2.000 KM od jedne porodice.\nNovac je tražio radi stavljanja porodice na spisak i ubrzavanja procesa rješavanja njihovog stambenog pitanja na području grada Doboja.\n“U službenim prostorijama ministarstva je 11. oktobra 2018.godine od člana porodice i primio traženi novčani iznos od 1.000 evra, odnosno poklon da u okviru svoga ovlaštenja obavi službenu radnju koju bi morao izvršiti, čime je učinio krivično djelo koje mu se stavlja na teret”, stoji u optužnici.\nTagged istinito mito sluzbenik vlada rs\nUsvojen set zakona o povećanju plata u prosvjeti i kulturi


Nacionalni institut za veštačku inteligenciju otvorio ogranak u Nišu - CITY SMART | Vesti bez ulepšavanja\nNacionalni institut za veštačku inteligenciju Republike Srbije otvorio je ogranak u Nišu. U toku je konkurs za istraživače čija je naučna oblast interesovanja veštačka inteligencija.\nOgranak Instituta u Nišu počeće sa radom kada prvi istraživači potpišu ugovore. Konkurs za prijem saradnika je otvoren, a namenjen je studentima doktorskih studija čija je oblast naučnog interesovanja veštačka inteligencija.\nPrema najava mladi istraživači bi prve ugovore trebalo da potpišu po okončanju konkursa, a kancelarija bi sa radom zvanično trebalo da počne do kraja godine.\nDirektor Naučno tehnološkog parka, Milan Ranđelović ističe da je ovo dobra prilika da studenti Elektronskog, Prirodno-matematičkog, Mašinskom i drugih fakulteta nađu zaposlenje.\n“Mi kao univerzitetski grad, kao grad sa tradicijom Elektronske industrije na koju se nadovezuju informacione tehnologije imamo ogroman interes da pokažemo da naš grad raspolaže velikim kapacitetima koji mogu da podrže razvoj ovog instituta i razvoj ove oblasti u celini”, ističe Ranđelović.\nStudenti će dobiti priliku da rade na globalno konkurentnim istraživačkim projektima kroz aktivnosti Instituta, bilo da se radi o aktivnostima u okviru samog Insituta ili aktivnosti koje će on raditi za potrebe privrede u regionu.\nPrema rečima Zdravka Ćuribrka direktora Instituta za veštačku inteligenciju Srbije plan je da se podigne nivo istraživačkog kapacitete u domenu veštačke inteligencije u Srbiji i regionu.\nOn ističe da je veštačka inteligencija važna za razvoj društva, nauke i privrede, te da Institut ima za cilj da podstakne mlade da se usavršavaju u ovoj oblasti.\nOznakeInstitut za veštačku inteligenciju Izdvajamo knkurs Naučno -tehnološki park nauka


Whatsapp prestaje sa radom na određenim telefonima\nWhatsapp se nedavno našao u centru kontroverze zbog najave novih pravila privatnosti i zbog toga je izgubio ogroman broj korisnika. Naime, Whatsapp će sada prestati da radi za neke starije verzije Apple uređaja – konkretno, za sve telefone koji koriste iOS 9.\nKako je objavio WaBeta Info, internet-stranica koja često donosi pouzdane infromacije o novim funkcijama Whatsapp-a, podrška za iOS 9 ukinuta je za novu Beta 2.21.50 verziju. Ovo bi, vrlo lako, moglo da se odrazi i na „Stable“ verziju, odnosno onu koja će biti dostupna svim korisnicima, prenose Nezavisne.\nPodsetimo, iOS 9 verzija pokreće iPhone 4 i iPhone 4S uređaje, pa ako i dalje koristite neki od tih – verovatno biste mogli da razmislite o promeni, naročito ako vam je Whatsapp veoma bitan.\nprestaje sa radom\nPrevious articleRadnik poginuo na Zrenjaninskom putu\nNext articleTri najgore osobine današnjih muškaraca\n5 stvari koje muškarce nerviraju kod žena\nNOVI PROZORI ZA GRAĐANE OD SEPTEMBRA: Za subvencije države mogu da...


Radio Nešvil – Bogatić » PUCAJTE , JA I SADA DRŽIM ČAS PUCAJTE , JA I SADA DRŽIM ČAS – Radio Nešvil – Bogatić\nPUCAJTE , JA I SADA DRŽIM ČAS\n21. oktobra 2016. 21. oktobra 2016. radionesvil\nKragujevački oktobar ili Kragujevački masakr predstavlja masakr kojeg su nad civilnim stanovništvom Kragujevca i okolnih sela počinile jedinice nacističke Nemačke 19, 20. i 21. oktobra 1941. godine. U ovom zločinu je stradalo oko 3.000 stanovnika Kragujevca i okolnih mesta, a među njima je bilo i 300 kragujevačkih učenika i petnaestoro dece starosti između 8 i 15 godina. Nakon Drugog svetskog rata vladalo je mišljenje da je stradalo 7.000 civila. Prema podacima istoričara i nekadašnjeg kustosa muzeja u Šumaricama Staniše Brkića, tog dana je streljano 2.796 lica.\nPopis nelegalnih objekata u Sovljaku\n9. maja 2016. radionesvil Komentari su isključeni na Popis nelegalnih objekata u Sovljaku\n16. novembra 2015. radionesvil Komentari su isključeni na Danas je Đurđic


Ministar vanjskih poslova Bosne i Hercegovine Igor Crnadak poručio je u četvrtak u Bijeljini da će sankcije koje su Sjedinjene Američke Države uvele Miloradu Dodiku imati posljedice i po RS i BiH, iako nisu usmjerene protiv njih.\n"Ove sankcije odnose se samo na Milorada Dodika i rezultat su njegovog ličnog odnosa s američkom administracijom s kojom on igra dugogodišnju igru živaca", rekao je Crnadak.\nDodao je da ne podržava ove sankcije, kao što nije podržao ni druge.\n"Ne mogu zamisliti nikoga ko se zbog ove situacije raduje. Ipak se radi o predsjedniku RS-a", poručio je.\nCrnadak je dodao kako će Dodik, ukoliko u ovu priču uvuče srpski narod, Vladu RS i NSRS, ovaj entitet uvesti u izolaciju.\n"To nije dobro i zato ga pozivam da to ne radi. Ove sankcije uveo je State Department, a ne Američka ambasada u Sarajevu i ideja da američka ambasadorica u BiH bude proglašena personom non grata je nerazumna i potpuno pogrešna", mišljenja je Crnadak.


Bečejski mozaik 28 januar 2020\nTaj indeks znači (u narandžastoj smo zoni) da je reč o zagađenom, nezdravom vazduhu za osetljivu populaciju – srčane i plućne bolesnike i decu. U tim situacijama savetuje se da se prozori drže zatvorenim i da, ko ne mora, ne boravi na otvorenom.\nGrađani Bečeja ne znaju kakav vazduh udišu, jer o tome nema podataka, kvalitet, odnosno zagađenost bečejskog vazduha ne meri Agencija za zaštitu životne sredine, niti Institut za javno zdravlje Vojvodine – jednom rečju: niko. Građani opštine Bečej mogu da se oslone jedino na aplikaciju AirVisual i na sopstveni osećaj na otvorenom.\nVazduh u Bečeju poslednjih dana je bio umereno zagađen, ali pre toga je i Bečej bio među sredinama u kojima je vazduh bio nezdrav za osetljivu populaciju po podacima aplikacije AirVisual.\nPo prognozama te aplikacije do 26. januara Bečej je trebalo da bude u zoni umereno zagađenog vazduha, 21. januara, recimo, „imali smo“ koncentraciju PM2.5 čestica od 29,2 mikrograma po kubnom metru, ali se za 26. januar prognoziralo da ćemo biti u narandžastoj zoni, a to znači da je vazduh nezdrav za osetljivu populaciju – ipak smo danas, 28. januara „ušli“ u narandžastu zonu.\nPrema članu 19 iz Uredbe o uslovima za monitoring i zahtevima kvaliteta vazduha („Sl. gl. RS”, broj 11/10, 75/10 i 63/13) Republike Srbije, u 2020. godini granična vrednost izloženosti za suspendovane čestice PM2.5 iznosi 25 µg/m3, dok tolerantna vrednost iznosi 30 µg/m3 (izvor: www. vazduh.info), a koncentracija čestičnih materija (čestice dijametra manjeg od 10 μm) PM10 u ambijentalnom vazduhu iznosi 50 µg/m3 u toku 24 časa.\nU vezi sa „domaćim“ podacima, Institut za javno zdravlja Vojvodine s zakašnjenjem objavljuje podatke o zagađenosti vazduha, primera radi 21. januara objavljene su informacije za 16. januar, ali samo za Novi Sad, što ne govori ništa o kvalitetu vazduha u Bečeju.\nInstitut nema podatke o kvalitetu vazduha u Bečeju, niti Bečej, po propisima treba da prati kvalitet vazduha, ali može. To je donekle i sporadično i učinjeno u proteklih nekoliko godina.\nZakon o zaštiti vazduha, naime, predviđa u članu 16 da „u slučajevima kada postoji osnovana sumnja da je došlo do zagađenja vazduha koje može narušiti zdravlje ljudi i/ili životnu sredinu moraju se obaviti namenska merenja nivoa zagađujućih materija“.\nZasad sve ukazuje na to da nadležni u opštini Bečej nemaju osnovanu sumnju da je vazduh zagađen u toj meri da može narušiti zdravlje ljudi i životnu sredinu.\nOpširnije o zagađenju u Bečeju možete da čitate u tekstu u Bečejskom mozaiku koji je od 24. januara na kioscima.\nViše iz ove kategorije « Sećanje na Veliku raciju: Poverenje i želja da se zajedno poklonimo pred žrtvama\tRang-lista stipendista opštine: Za 73 stipendije 5,8 miliona »


Da li ste za ukidanje registracione nalepnice za automobile?\nJedna od preporuka NALED-ove „Sive knjige 11“, koja sadrži 100 preporuka privrede, lokalnih samouprava i organizacija civilnog društva za pojednostavljenje administrativnih procedura, jeste i da se ukinu registracione nalepnice za automobile, motore i traktore.\n„Registracionu nalepnicu za automobile, motore i traktore trebalo bi ukinuti jer nema veliku upotrebnu vrednost, a svake godine građanima i privredi nameće značajne troškove“, navode u NALED-u.\nNalepnica koja se na automobilima lepi u donjem desnom uglu vetrobranskog stakla jedan je od obaveznih elemenata registracije i potvrda da vozilo može da učestvuje u saobraćaju.\nNa njoj su ispisani registarski broj automobila, datum isteka registracije i oznaka registracionog područja odnosno podaci koji već postoje na registarskoj tablici, saobraćajnoj dozvoli i u evidenciji MUP-a.\nVozače svake godine registracione nalepnice koštaju 800 miliona dinara\nZa izdavanje nalepnice plaćaju se dve takse u ukupnom iznosu od 440 dinara, a kako se u Srbiji svake godine registruje najmanje 1,8 miliona motornih vozila, dolazimo do računice da građani i privreda godišnje izdvoje gotovo 800 miliona dinara.\n„800 miliona dinara za nešto što nema veliku upotrebnu vrednost osim da saobraćajac vizuelno proveri da li je automobil registrovan ili kao podsetnik vlasniku o datumu isteka registracije. Predložena izmena Zakona o bezbednosti saobraćaja na putevima i Pravilnika o registraciji bi smanjila nepotrebne administrativne troškove, samim tim i cenu registracije i vreme sprovođenja procedure, što bi omogućilo značajne uštede“, objašnjava Aleksandar Blagojević, potpredsednik NALED-ovog Saveza za e-upravu.\nDobro rešenje za informisanje vozača o približavanju roka za obnovu registracije bilo bi da ih sistem eUprave informiše mesec dana unapred putem e-maila ili SMS poruke i preko portala eUprava.\nTo bi i za državne organe imalo praktičnu korist s obzirom na to da bi raspolagali ažurnim kontaktima građana (e-mail adresa i broj mobilnog telefona), a zadatak vlasnika motornih vozila bio bi da unesu kontakte na portalu ukoliko žele da dobiju obaveštenje.\nPraksa sa registracionim nalepnicama u svetu je veoma raznovrsna, od toga da u nekim zemljama nikad nisu uvedene, do država gde je obavezno lepljenje na vetrobransko staklo ili tablicu automobila.\nMeđu zemljama koje su ih nakon uvođenja povukle iz upotrebe su recimo Holandija i Velika Britanija, tako da proveru registracije odnosno plaćanja poreza sada obavljaju elektronski.\nU većini zemalja regiona registracione nalepnice ne postoje.\nOsim što predstavlja administrativni trošak, nalepnica u Srbiji može da dovede i do kazne ukoliko je nepravilno zalepljena.\nZa građane zakon propisuje sankciju od najmanje 10.000 dinara, za preduzetnike se kreće od 30.000 do 200.000 dinara, a za privredna društva od 50.000 do 600.000 dinara.\nregistracione nalepnice za automobile\nPrethodni tekstU prošloj godini popili smo 5,5 miliona kutija lekova za smirenje\nSledeći tekstNaissus Boxing Night: Spektakl profi boksa u Nišu